|  |
| --- |
| Междинна оценка на Фонд "Убежище, миграция и интеграция" за периода 2021-2027 г.  Доклад |
| Пи Ем Джи Аналитикс ООД |
|  |

Съдържание

[Съкращения 2](#_Toc160313850)

[Резюме 3](#_Toc160313851)

[1 Увод 5](#_Toc160313852)

[1.1 Цел на оценката 5](#_Toc160313853)

[1.2 Обхват на оценката 6](#_Toc160313854)

[1.3 Контекст на политиките – миграция, убежище и интеграция 6](#_Toc160313855)

[1.4 Логика на интервенцията 8](#_Toc160313856)

[1.5 Методология на оценката и ограничения 11](#_Toc160313857)

[2 Актуално състояние на фонда 13](#_Toc160313858)

[2.1 Процедурен напредък 13](#_Toc160313859)

[2.2 Финансов напредък 15](#_Toc160313860)

[2.3 Физически напредък 17](#_Toc160313861)

[3 Констатации по оценката 19](#_Toc160313862)

[3.1 Относимост 19](#_Toc160313863)

[3.2 Ефективност 22](#_Toc160313864)

[3.3 Ефикасност 28](#_Toc160313865)

[3.4 Съгласуваност/съответствие 32](#_Toc160313866)

[3.5 Добавена стойност за ЕС 33](#_Toc160313867)

[4 Заключения и препоръки 35](#_Toc160313868)

[4.1 Заключения 35](#_Toc160313869)

[4.2 Препоръки 36](#_Toc160313870)

[Приложения 38](#_Toc160313871)

[Annex 1 Аналитична рамка 39](#_Toc160313872)

[Annex 2 Методология 43](#_Toc160313873)

# Съкращения

|  |  |
| --- | --- |
| АМВР | Академия на МВР |
| ГТД | Граждани от трети държави |
| ДМП | Дирекция „Международни Проекти“ |
| ДКИС | Дирекция „Комуникационни и информационни системи“ |
| ДМ | Дирекция „Миграция“ |
| ДАБ | Държавна Агенция за Бежанците |
| ЗОП | Закон за обществените поръчки |
| ИУГВП | Инструмента за финансова подкрепа на управлението на граници и визовата политика за периода 2021-2027 г. |
| КН | Комитет за наблюдение |
| МВР | Министерство на вътрешните работи |
| МВнР | Министерство на външните работи |
| СДВНЧ | Специални домове за временно настаняване на чужденци |
| ТРГ | Тематични работни групи |
| ФУМИ | Фонд „Убежище, миграция и интеграция‘ |
| ФВС | Фонд Вътрешна сигурност |
| УО | Управляващ орган |

# Резюме

Европейският Фонд "Убежище, миграция и интеграция" (ФУМИ) е създаден с Регламент (ЕС) 2021/1147 за периода 2021-2027 г. Зададени са 4 специфични цели:укрепване и развиване на Общата европейска система за убежище (СЦ1); подпомагане на законната миграция и интеграцията на граждани на трети държави (СЦ2)**;** борба с незаконната миграция и гарантиране на ефективността на връщането (СЦ3) и солидарността и споделянето на отговорностите между държавите членки (СЦ4).

Целта на този доклад е да предостави междинна оценка на изпълнението на програмата на Република България по ФУМИ, която извърши съгласно разпоредбата на чл. 44, параграф 5 от Регламент (ЕС) 2021/1060. Основната цел на междинната оценка е да се увери, че регулаторната рамка и програмата са подходящи за целите и ще осигури принос към постигане на поставените цели на разумна цена; подходяща подкрепа за справяне с променящите се нужди и добавена стойност за ЕС в съответствие с други източници на финансиране или условията.

Настоящата междинна оценка беше извършена между февруари и март 2024 г. Методологията за събиране на данни включва преглед на програмата, други програмни, процедурни и проектни документи, както и съответното законодателство. Бяха проведени дълбочинни интервюта с 14 представители заинтересовани страни,. Основните методологични предизвикателства включват: (1) краткият период за провеждане на оценката (20 календарни дни), (2) ранният етап от изпълнението на програмата и текущите дейности по изпълнението, докато се извършваше оценката, и (3) липсата на базова оценка, тъй като последващата оценка на ФУМИ за периода 2014-2020 все още не е започнала.

Процедурният, финансов и физически напредък по програмата по ФУМИ към момента на съставяне на настоящият доклад са съществени, като се вземе предвид краткото време изминало след реалното одобрение на проектните предложения. В периода на оценка са проведени 4 процедури, които обхващат всички специфични цели на програмата, като по първите две от процедурите са избрани 5 проекта за предоставяна на безвъзмездна финансова помощ на бенефициенти Дирекция Миграция при МВР и ДАБ при МС.

Сформиран е Комитет за наблюдение на програмата със заповед на министъра на вътрешните работи от 16.01.2023 г. В сравнение с предишния програмен период, кръгът на членовете на Комитета за наблюдение е разширен.[[1]](#footnote-2) Наред със заинтересованите страни в сектор убежище и миграция, в Комитета за наблюдение са включени представители на социалните и икономически партньори (синдикални организации и организации на работодателите), представители на регионалните и местни власти, организации на хора в неравностойно положение, представители на академичната общност и неправителствени организации. Задължения на Комитета за наблюдение, включват дейности, свързани с изпълнението на програмата (методология и критерии за подбор на операции; съгласуване на индикативните годишни работни програми, одобрява плана за извършване на оценка) и мониторинга на програмата (разглежда изпълнението и следи за напредъка при изпълнението на програмата, разглежда информация за заключенията и препоръките от годишните контролни доклади).

Периодът 2019-2023, по време на който протича планирането на програмата за ФУМИ, както и нейното изпълнението, се отличава с динамика на национално и европейско ниво, както по отношение на миграционната ситуация, така и по отношение на политиките за противодействие на нелегалната миграция и връщане. Продължаващите световни конфликти създават постоянен миграционен натиск към Европа и в частност към България, предвид специфичното географско разположение на страната на външните граници на Европейския съюз. България е една от входните точки на миграционните маршрути на Балканите и Източното Средиземноморие. За страната, продължават и се увеличават основните миграционни потоци от Сирия, Афганистан и Северна Африка, както и се очакват нови потоци, например от ескалиращият конфликт Израел-Газа.

В контекста на бързо променящите се миграционни предизвикателства и увеличен миграционен поток, програмата отговаря в голяма степен както на реалните нуждите на заинтересованите страни, които са били идентифицирани в периода на програмиране (2020-2021).. През 2021 г. е изпратена официално програмата до ЕК, но е одобрена през 2022 г. В рамките на този период е продължила работата по текстовете.

Проектите финансирани до момента отговарят на идентифицираните нужди в както в програма, така и в Националната Стратегия по Миграция на Република България 2021-2025.[[2]](#footnote-3) Проектите също осигуряват и продължение на подобни дейности от предходния програмен период. Специфичните цели, които са заложени в програмата, предоставят високо ниво на гъвкавост.

Поради етапа на изпълнение на одобрените по програмата по ФУМИ проекти е все още рано да се прецени в каква степен те са ефективни от гледна точна на постигане на целите и резултатите. Въпреки липсата все още на конкретно отчетени стойности по показателите, очакванията на консултираните заинтересовани страни са, че крайните целевите стойности на показателите ще бъдат постигнати.

Сериозно предизвикателство за постигане на целите на програмата е недостига на налични средства и финансирането, което се очаква да бъде изчерпано по средата на планирания период. Степента на усвояване на планираните средства към момента e висока и според бенефициентите, финансирането по проектите няма да е достатъчно за покриване на базисните нужди. По проекта с покриване на разходите на ДАБ ще се изчерпат много преди края на проекта, като нуждата от средства е в двойно по-голям размер. Това представлява сериозен риск за центровете на ДАБ, тъй като проекта покрива базисни разходи за функциониране на центровете (храна, вода, електричество), планирането на продължително финансирано е жизненоважно за продължението на покриването на базисните нужди на ДАБ центровете. Сходна е ситуацията и по проектите на дирекция Миграция, по-специално за осигуряване на оперативни разходи, за осигуряване на допълнителна охрана за специалните домове за временно настаняване на чужденци (СДВНЧ) и за принудителните мерки, при които също се очаква средствата да бъдат усвоени много преди края на проектите. Средствата за оперативни разходи (храна, вода, електричество) и за допълнителна охрана на СДВНЧ ще бъдат изчерпани до края на 2024 г. Това също представлява сериозен риск за Специалните домове на дирекция „Миграция“, тъй като проектите по ФУМИ покриват основни оперативни разходи и планирането на по-устойчиво финансиране е съществено за функционирането им.Системата за управление и контрол е детайлно разработена и ефективна. Както Управляващият орган, така и бенефициентите считат, че общите индикатори отразяват основните постижения на програмата и са в съответствие с логиката на интервенция на програмата по ФУМИ. Бенефициентите са получили и достатъчно насоки от УО относно съдържанието и докладването на индикаторите. Бенефициентите изразиха благодарност към УО за добрата комуникация и гъвкавост.

Управляващият орган прилага мерки за гарантиране на спазването на хоризонталните принципи, установени в Регламента за общоприложимите разпоредби, както и в националното законодателство, включително спазването на Хартата на основните права на ЕС при прилагането на програмата - чл. 9(1). Прилагането на принципите на равните възможности, прозрачност и равнопоставеност се проследява от Управляващия орган на всички етапи на подготовка, оценка и изпълнение на избраните за подкрепа операции.

Програмата по ФУМИ е съгласувана с други фондове на ЕС (включително други фондове по вътрешни работи) до голяма степен, като се наблюдават някои синергии с други програми. Налице са структури, организационни договорености и координационни механизми, които осигуряват координация, взаимно допълване и, когато е уместно, синергии между различните начини на управление на една и съща програма. Управляващият орган поддържа тясна координация между по ФУМИ и Управляващи органи на програми, финансирани по другите фондове от Регламент 2021/1060 и Споразумението за партньорство, за да се постигне максимален ефект от помощта в близки и сходни тематични области.

Дейностите финансирани по програма по ФУМИ в голяма степен подпомагат развитието на европейските политики в областта на Общата европейска система за убежище, европейските политики за законна миграция и интеграция, единната политика за противодействие на незаконната миграция, както и солидарността между държавите членки. Според бенефициентите помощта оказана по програмата е голяма, поради ограничения национален ресурс и увеличаващия се миграционен натиск.

Основните препоръки към бенефициентите и УО включват:

* Бенефициентите да обмислят по-нататъшно разширяване на комуникационните канали и послания за достигане до по-широката общественост, включително по-широко използване на социални медии;
* Внасяне на законодателни промени в Закона за управление на средствата от Европейските фондове при споделено управление, за намаляване на времето за одобрение на конкретни действия на национално ниво.
* Предоставяне на допълнителна подкрепа на бенефициентите и обмяна на добри практики, за да се подпомогне ефективното прилагане на хоризонталните принципи, предвидени в Регламент (ЕС) 2021/1060.

# Увод

## Цел на оценката

Целта на този доклад е да предостави междинна оценка на изпълнението на програмата на Република България по фонд „Убежище, миграция и интеграция“ (ФУМИ) за периода 2021-2027 г. Оценката се извърши съгласно разпоредбата на чл. 44, параграф 5 от Регламент (ЕС) 2021/1060 на Европейския парламент и Съвета на 24 юни 2021 г. за установяване на общоприложимите разпоредби на Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд Убежище, миграция и интеграция, фонд Вътрешна сигурност и Инструмента за финансова подкрепа за управлението на границите и визовата политика.

Основната цел на междинната оценка е да се увери, че регулаторната рамка и одобрените програми по трите фонда са подходящи за целта и ще осигурят принос към постигане на поставените цели на разумна цена; подходяща подкрепа за справяне с променящите се нужди и добавена стойност за ЕС в съответствие с други източници на финансиране или условията. Една от целите на междинната оценка е да даде препоръки как да се подобри качеството на съдържанието и изпълнението на програмите по трите фонда.

По отношение на **ФУМИ 2021-2027**, междинната оценка ще оцени приноса на програмата спрямо следните специфични цели на Фонда:

* Укрепване и развиване на всички аспекти на общата европейска система за убежище, включително нейното външно измерение;
* Укрепване и развитие на законната миграция към държавите членки в съответствие с техните икономически и социални потребности и насърчаване и допринасяне за ефективната интеграция и социалното приобщаване на гражданите на трети държави;
* Принос за борбата с незаконната миграция, за засилване на ефективното, безопасно и достойно връщане и обратно приемане, както и за насърчаване и допринасяне за ефективната първоначална реинтеграция в трети държави;
* Засилване на солидарността и на справедливото разпределение на отговорностите между държавите членки, по-специално по отношение на най-засегнатите от предизвикателствата, свързани с миграцията и убежището, включително чрез практическо сътрудничество.

## Обхват на оценката



Критериите, използвани при оценката на финансовия инструмент са в съответствие с Насоките за по-добро регулиране[[3]](#footnote-4), и включват: относимост, ефективност, ефикасност, съгласуваност/съответствие и добавена стойност за ЕС.

Тематичният обхват на оценката включва:

* напредъка към постигане на етапните цели и целите на рамката за изпълнение и годишните доклади за изпълнението на програмите по трите фонда;
* ефективността на системата за управление и контрол;
* продължаващата уместност и целесъобразност на мерките за изпълнение;
* координацията, съгласуваността и взаимното допълване между действията, подкрепяни от Фондовете и подкрепата, предоставена от други финансови инструменти на Съюза;
* ефикасност на използваните ресурси за постигане на целите
* добавената стойност за Съюза на действията, изпълнявани по линия на Фонда;
* Оценката на действията, изпълнени с, във или по отношение на трети държави в съответствие с чл. 7, чл. 16, параграф 11 и член 24 (ФУМИ); член 13, параграф 12 и член 20 (ИУГВП); член 13, параграф 11 и 19 (ФВС).

## Контекст на политиките – миграция, убежище и интеграция

Периодът 2019-2023, по време на който протича планирането на програмата за ФУМИ, както и стартира нейното изпълнението, се отличава с динамика на национално и европейско ниво, както по отношение на миграционната ситуация, така и по отношение на политиките за противодействие на нелегалната миграция и връщане.

По отношение на миграционните потоци през границите на България се отличават следните тенденции и събития, които оказват и своето влияние върху работата на компетентните органи и нуждите:

* След овладяването на миграционната криза (2015-2016) нелегалните миграционни потоци силно намаляха.
* В началото на 2020 г. с обявяването на пандемия Ковид 19, бяха затворени външните европейски граници. В резултат на ограничителните мерки в световен мащаб в периода 2020-2021 г., нелегалните миграционни потоци както и като цяло движението през границите бяха силно ограничени.
* След постепенното отваряна на границите през 2021 г., последваха две години на нарастващ натиск от нелегална миграция по външните граници както на България, така и на целия Европейски съюз. През 2023 г., беше отбелязана годината с най-силен миграционен натиск: над 178 200 предотвратени случая за незаконно преминаване на зелените граници на България, най-вече по границите с Турция[[4]](#footnote-5). През същата година са задържани общо в страната 18 544 граждани на трети страни, както във вътрешността на страната (14 761), така и (най-вече) на границите с Турция (1747) и Сърбия (2257)[[5]](#footnote-6).
* Руската инвазия в Украйна през 2022 г., доведе до нарастване на потоците на украински бежанци през българските граници. В периода между 2022 и 2023 г. 170 970 украински граждани са потърсили временна закрила България[[6]](#footnote-7), въпреки че се смята, че по-голямата част от тях са се завърнали в Украйна.
* В края на 2023 г., бе взето решение за приемане на България в шенгенското пространство, с отпадане от 31.3.2024 г. на граничния контрол по въздушни и морски граници. В същото време, от тази дата България получава и пълноправен достъп до Визовата Информационна Система (ВИС), и ще започне издаването на шенгенски визи.
* Броят на задържаните незаконно пребиваващи граждани на трети държави (ГТД) се увеличава. През 2023 г. общо са задържани 18 554. От тях на вход на държавната граница – 1803, на изход без регистрация – 1990 и установени в незаконен престой във вътрешността на страната – 14 761 лица. Това представлява 10,7% увеличение спрямо задържаните през 2022 г. (16 767).[[7]](#footnote-8)
* През 2023 г. в България са подадени общо 22 518 молби за международна закрила, от които 106 са получили бежански статут, 5682 хуманитарен статут, 2950 са получили отказ и 16 211 са с прекратено производство. Това представлява 10,3% увеличение спрямо потърсилите закрила през 2022 г. (20 407).[[8]](#footnote-9)
* Наблюдава се голяма разлика между ГТД получили заповед да напуснат и тези, които ефективно са върнати в трети страни. Увеличава се броят на лицата, които отказват да съдействат при принудителното им връщане, което налага полицейски ескорт. През 2020 г. върнатите ГТД, незаконно пребиваващи на територията на страната, в това число и върнатите в изпълнение на споразуменията за реадмисия и в условията на заплаха от COVID-19, са общо 427 ГТД, като броя на върнати лица през 2021 г е  770 ,2022 г е 583 души и 2023 г. е 565[[9]](#footnote-10).

Фигура 1. ГТД получили заповед да напуснат и тези, които са върнати (2013-2022)

*Източник Евростат [migr\_eiord]*


В периода 2019 – 2023 на европейско ниво получиха развитие множество политики по отношение на миграция, убежище и интеграция, които намериха своето отражение в България, включително и в програмата по ФУМИ, така и в специфични действия. Най-значимите от тях включват е политическото споразумение, постигнато от Европейския парламент и Съвета през декември 2023 г., относно Пакта за миграцията и убежището, представлява общата система за управление на миграцията в ЕС. Споразумението обхваща пет ключови предложения от Пакта; след като тези предложения бъдат официално приети от Европейския парламент и Съвета, ще бъдат поставени стълбовете на Пакта:

* **Регламент за проверка**: Създаване на единни правила относно идентификацията на ГТД при пристигането им, като по този начин се повишава сигурността в рамките на Шенгенското пространство.
* **Регламент Eurodac**: Разработване на обща база данни, събираща по-точни и пълни данни за откриване на неразрешени движения.
* **Регламент относно процедурите за убежище**: По-бързи и по-ефективни процедури за убежище, връщане и гранични процедури.
* **Регламент за управление на миграцията в областта на убежището**: Създаване на нов механизъм за солидарност между държавите-членки за балансиране на настоящата система, при която няколко държави са отговорни за по-голямата част от молбите за убежище, и ясни правила относно отговорността за молбите за убежище.
* **Регламентиране на кризи и форсмажорни обстоятелства**: Гарантиране, че ЕС е подготвен в бъдеще да се изправи пред ситуации на криза, включително инструментализация на мигранти.

## Логика на интервенцията

Логика на интервенцията на ФУМИ е представена по-долу. Тя осигурява преглед на общите и специфичните цели на Инструмента; действия, резултати и планирани резултати; обосновка, контекстуални фактори и въздействия. Различните компоненти на логиката на интервенцията са описани в следващия раздел.

*Фигура 2 Логика на интервенцията*



### Общи и специфични цели

По член 3 от Регламент (ЕС) 2021/1147, европейският Фонд "Убежище, миграция и интеграция" (ФУМИ) е създаден за периода 2021-2027 г. с цел допълнително да повиши националния капацитет и да подобри процедурите за управление на миграцията, както и да засили солидарността и споделянето на отговорностите между държавите членки. Зададени са 4 специфични цели:

* **Специфична цел 1:** укрепване и развиване на Общата европейска система за убежище
* **Специфична цел 2:** подпомагане на законната миграция към държавите членки, включително чрез допринасяне за интеграцията на граждани на трети държави
* **Специфична цел 3:** допринасяне за борбата с незаконната миграция и гарантиране на ефективността на връщането и обратното приемане в трети държави
* **Специфична цел 4:** засилване на солидарността и споделянето на отговорностите между държавите членки, по-специално по отношение на най-засегнатите от предизвикателствата на миграцията и убежището

### Допустими дейности

Действията, финансирани чрез ФУМИ, могат да включват широк набор от инициативи, като например:

* осигуряване на еднакво прилагане на достиженията на правото на ЕС (общ набор от правила) и приоритети, свързани с Общата европейска система за убежище, законна миграция и връщане
* предоставяне на подкрепа и услуги в съответствие със статуса и нуждите на съответното лице, по-специално на уязвимите групи
* подкрепа за презаселване, хуманитарно приемане и трансфери на кандидати за и бенефициери на международна закрила
* подкрепа за разработването и прилагането на политики, насърчаващи законната миграция, като например разработването на схеми за мобилност към ЕС и повишаване на осведомеността относно подходящите законни канали за имиграция
* подкрепа на мерки за интеграция, съобразени с нуждите на граждани на трети страни, и програми за ранна интеграция, насочени към образование, език и друго обучение (като курсове за гражданско ориентиране и професионално ориентиране), за да се подготви активното им участие и приемането им от приемащото общество
* поддържащи инфраструктури за приемане на граждани на трети държави, включително възможно съвместно използване на такива съоръжения от повече от една държава-членка
* подкрепа на интегриран и координиран подход за управление на връщането на ниво ЕС и държави-членки, развитие на капацитет за ефективно и устойчиво връщане и намаляване на стимулите за незаконна миграция
* подкрепа за подпомагане на доброволното връщане и реинтеграция
* сътрудничество с трети държави в областта на убежището, законната миграция и противодействието на незаконната миграция и ефективното връщане и обратно приемане с цел управление на миграцията

## Методология на оценката и ограничения

### Резюме на използваните методи

Методологичният подход, описан по-долу, следва последователната структура, очертана в техническото задание. Общ преглед на нашия подход е представен в графиката по-долу.

Фигура 3. Общ методологичен подход

Въпросници за интервюта и анкета

Задача 3.3

Разписване на финален доклад

Задача 3.2

Окончателен анализ и триангулация

СЪБИРАНЕ НА ДАННИ

НАЧАЛЕН

АНАЛИЗ И ДОКЛАДВАНЕ

Задача 1.1

Начална среща

Задача 1.2

Преглед на информационните източници

Задача 1.3

Цялостно разработване на рамката за оценка и методологическия подход

Задача 2.1

Документално проучване

Задача 2.3

Анкетно проучване

Събрани данни за оценката

Задача 3.1

Количествен анализ

Финален доклад

ПРОДУКТИ



Задача 2.2

Интервюта

**ЗАДАЧИ**

**ЕТАПИ**

**Началният етап** даде възможност на екипа да доразвие разбирането си за действащата правна и стратегическа рамка и съществуващите емпирични данни за изпълнението на програмата на Република България по ФУМИ 2021-2027 г. Въз основа на това запознаване бяха изработени инструментите за събиране на данни (въпросници за интервюта, анкети), които да гарантират изпълнението на следващия етап от предоставяне на услугата.

**Етапът на събиране на данни** за междинната оценка включваше следните задачи:

* Задълбочено документално проучване;
* Провеждане на 2 групови дълбочинни интервюта със 2 служители на Дирекция Миграция и 3 служители от ДАБ

В заключителният етап, **Анализ и докладване,** бяха анализирани наличните данни, за да се отговори на ключовите въпроси на оценката и да се предоставят заключения и препоръки за останалата част от периода на изпълнение на ФУМИ 2021-2027 г. При отговорите на въпросите бяха извършени и следните анализи:

* Анализ и оценка на социално-икономическата среда и влиянието й за изпълнението на програмата
* Анализ и оценка на промените в нуждите на развитието по отношение на релевантност на идентифицираните в процеса на програмиране нужди на целевите групи
* Анализ на добавената стойност за Съюза на действията, изпълнявани по линия на програмата по Фонда
* Анализ на ефективността на системите за управление и контрол.
* Анализ на координацията, съгласуваността и взаимното допълване между действията, подкрепяни от програмата по фонда, и подкрепата, предоставена от други фондове на Съюза.
* Анализ на действията, изпълнени с, във или по отношение на трети държави

Основни ограничения на приложената методология са следните:

* **Липса на отправна точка**: поради липсата на крайна оценка на предходният финансов период (2014-2020), се наложи в рамките на интервютата и документалния преглед да се събира информация и за изпълнение на програмата от финансовия период 2014-2020.
* **Кратките срокове за изпълнение** на оценката (3 седмици) не позволиха да се навлезе в особена дълбочина в анализа на нуждите. Това бе компенсирано с добра мобилизация от страна на ДМП за предоставяне на информация, разпространение анкетите, и насрочване на интервютата.
* **Липса на достатъчен напредък в изпълнение на проектите:** оценката на ефективността бе затруднена, поради ранния етап на изпълнението на програмата, липсата на все още отчетени индикатори, или проведени или изпълнени обществени поръчки. Фокусът в консултациите със заинтересованите страни беше предимно върху нуждите и очакванията за успешно изпълнение на проектите.

**По-подробно описание на методология е представено в Анекс 2 на доклада.**

# Актуално състояние на фонда

## Процедурен напредък

|  |
| --- |
| Въпреки известно забавяне в одобрението на програмата по ФУМИ, с обявяването на покани и одобряването на 5 проекта през 2023, процедурният напредък към началото на 2024 г. може да се определи като задоволителен. |

Подготовката на приемането на програмата по ФУМИ започва през 2019 г с Постановление № 142[[10]](#footnote-11) на Министерски съвет за разработване на стратегическите и програмните документи на Република България за управление на средствата от фондовете на ЕС за програмния период 2021-2027 г. С Решение № 196 на Министерски съвет от 2019 г. [[11]](#footnote-12), Министерството на вътрешните работи (МВР) е определено като водещо ведомство за разработване на програмата, като представители на дирекция „Международни проекти“ при МВР са включени в работната група за подготовка на Споразумението за партньорство, създадена със заповед на заместник-министър председател на Република България.

С чл. 7 на същото ПМС се създават тематични работни групи за разработване на програма по ФУМИ. Член 7 също определя и широк кръг заинтересовани лица, които следва да бъдат членове на тематичните работни групи и които включват не само заинтересовани лица в областта на миграцията, но също и хоризонтални приоритети свързани с човешки права, синдикати, работодатели, местно управление, неправителствен сектор, както и държавни институции отговарящи на централно ниво за управление на фондовете на ЕС.

Тематичната работна група (ТРГ) по ФУМИ е създадена със заповед на министъра на вътрешните работи от декември 2019 и започва активна работа по разработване на програмата през 2020 г., като използва за основа получения програмен документ от Европейската комисия с приоритетни теми, които да бъдат включени в програмата на България.

ТРГ е оглавявана от ресорен зам. министър, секретариат е Дирекция „Международни проекти“ и включва представители на съответните заинтересовани страни, работещи в областта на убежището и миграцията – публични органи (дирекция „Централно координационно звено“ към Министерски съвет; Държавна агенция за бежанците; дирекция „Миграция“- МВР, Главна дирекция „Гранична полиция“-МВР, Министерство на труда и социалната политика, Министерство на образованието и науката; Изпълнителна агенция „Програмно образование”; Министерство на регионалното развитие и благоустройството; Агенция за социално подпомагане; Държавна агенция за закрила на детето, Национална комисия за борба с трафика на хора), международни и неправителствени организации (Национално сдружение на общините в Република България; Каритас България, Международна организация по миграция в България; ВКБООН България, УНИЦЕФ, Български червен кръст; Български съвет за бежанци и мигранти; Фондация Европейски институт), академичната общност (Университет за национално и световно стопанство). Представителите на българския омбудсман бяха включени в Тематичната работна група за подготовка на Програмата по ФУМИ.

Компетентните структури и ведомства изпращат информация за приоритетите и мерките под формата на идейни проекти с индикативен бюджет, които да бъдат включени в програмата по ФУМИ. Индикативната обща стойност на получените идейни проекти надвишаваше 2-3 пъти наличните средства, което наложи редуциране на планирате средствата в идейните проекти съобразно наличните средства. През октомври 2021 г., първоначалната версия на програмата е официално изпратена на Европейската Комисия. През м. ноември 2021 г. са получени коментари от ЕК относно необходимостта от допълване на програмата. Проведена е техническа среща между представители на ДМП-МВР и ЕК.

След одобряването на програмата с Решение на Европейската комисия от 21.11.2022 г. Управляващият орган предприема проактивен подход към подготовката на основните документи и структури, необходими за стартирането на изпълнението и постигането на целите на програмата. Сформиран е Комитет за наблюдение в изпълнение на разпоредбата на чл. 13, ал. 3 от Постановление на Министерския съвет № 302 от 29.09.2022 г. със заповед на министъра на вътрешните работи. Подготвени са съответните документи като Индикативна годишна работна програма за 2023 г., методология и критерии за оценка на проектни предложения и Годишни доклади за качеството на изпълнението на програмите, които дават необходимата основа за ефективното изпълнение на планираните в програмата операции. През програмен период 2021-2027 г. бе значително разширен кръгът от организации, номинирали членове в Комитета за наблюдение. От началото на 2023г. са обявени четири процедури , 2 от които са приключили през 2023 г. и 2 ще приключат през 2024 г. Първите две процедури са за предоставяне на безвъзмездна финансова помощ на стойност около 69 млн. лева с конкретни бенефициенти – Държавната агенция за бежанците (ДАБ)  и дирекция „Миграция“, МВР. Заложените цели са подобряване на условията за прием и настаняване на граждани от трети държави, както и противодействие на незаконната миграция чрез ефективно, безопасно и достойно връщане на незаконно пребиваващи у нас.

Третата обявена процедура е с три срока за подаване на проектни предложения, които ще приключат през януари 2024 г. Тя е насочена към  адаптацията на лица, търсещи международна закрила със специално внимание към уязвимите групи, както и насърчаване на доброволното връщане на нелегално пребиваващи. На 01.12.2023 г. е обявена и четвъртата процедура – за презаселване на ГТД с бюджет €250 000 евро.

Фигура 4 Процедурен напредък по програма на Република България по ФУМИ (2021-2027 г.) в периода 2019 – 2023 г.



*Източник: Изработка на ПиЕмДжи Аналитикс на базата на годишни доклади за изпълнението и протоколи от заседания на ТРГ и КН*

## Финансов напредък

### Програмирани разходи

Одобрената програма на Република България по ФУМИ за периода 2021-2027 г. е на обща стойност **€37,469,439.82**, от които финансовото участие на Съюза е **€28,505,459.00**, а националният принос - **€8,963,980.82**. Средставата имат следното разпределение по специфични цели:

* СЦ1 Обща европейска система за убежище – **€17,116,056.00** общо, от които финансовото участие на Съюза е €12,837,042.00, а националният принос - € 4,279,014.00 (75% ставка на съфинансиране)
* СЦ2 Законна миграция и интеграция - **€5,701,092.00** общо, от които финансовото участие на Съюза е €4,275,819.00, а националният принос - € 1,425,273.00 (75% ставка на съфинансиране)
* СЦ3 Връщане - **€13,038,775.2** общо, от които финансовото участие на Съюза е €9,779,081.46, а националният принос - € 3,259,693.82 (75% ставка на съфинансиране)
* СЦ4 Солидарност - **€**250 000 за презаселване на 25 лица
* Техническа помощ – единна ставка (чл. 36(5) от РОР - **€1,613,516.54**

Фигура 5 Финансово разпределение по специфични цели

*Източник: Изработка на ПиЕмДжи Аналитикс на базата на одобрена програма на Република България по ФУМИ за периода 2021 – 2027 г.*

Към одобрената програма са предвидени две специфични дейности:

* Непридружени непълнолетни €13 361 596,11 общо, от които финансовото участие на Съюза е €12 025 436,79 (90% ставка на съфинансиране) , а националният принос - € 1 336 159 евро.
  + Подкрепа за Украйна €12 249 295,44 общо, от които финансовото участие на Съюза е €11 024 365 (90% ставка на съфинансиране), а националният принос - € 1 224 929,54.

ЕС съфинансирането варира, и за повечето дейности е 75%, с изключение на техническата помощ, където е 100%, а за специфични дейности е 90%.

### Процедури

Над 97% от бюджета на Фонд „Убежище, миграция и интеграция“ за новия  период 2021-2027 г. вече е разпределен за дейности по програмата. С приемането през месец февруари 2023 г. на Индикативната годишната работна програма по ФУМИ за 2023 г., се планират а, в последствие и се обявяват четири процедури за набиране на проекти, на обща стойност € (виж Таблица 1), които привличат 5 проекти (операции) приключилите през 2023 г. Две процедури. Към 12.31.2023 Процедура 1 и 2 са изцяло приключили и споразуменията за финансиране са подписани, докато процедура 3 приключват през април 2024г., а процедура 4 през юни 2024г. По процедура 4 са подадени 3 проекта, а по процедура 3 са подадени 17 проекта.

Фигура 6. Процедури приключили и стартирали от ДМП

| Процедури / стойност | Специфична цел | Брой операции | Проекти | Бенефи-  циент |
| --- | --- | --- | --- | --- |
| Процедура 1  €18,042,716 | СЦ1 Убежище  СЦ3 Връщане | 2  2 | Предоставяне на безвъзмездна финансова помощ:  1.Поддържане и подобряване на условията за прием и настаняване  2.Оперативна подкрепа  3. Осигуряване на средства за оперативни разходи за СДВНЧ  4. Оперативна подкрепа - Осигуряване на средства за подобряване условията за настаняване и сигурността в СДВНЧ | ДАБ  Дирекция „Миграция“–МВР |
| Процедура 2  €2 212 572,00 | СЦ3 Връщане | 1 | 1.Прилагане на принудителни административни мерки, наложени на ГТД и осигуряване на превод | Дирекция „Миграция“–МВР |
| Процедура 3  €14,839,693 | СЦ1 Убежище  СЦ2 Законна миграция и интеграция  СЦ3 Връщане | 17 | 1.Подкрепа за функционирането на сигурните зони за настаняване на непридружени малолетни и непълнолетни лица в центровете за настаняване  2.Мерки за осигуряване на социална, психологическа, правна и административна подкрепа  3.Мерки за идентифициране и предоставяне на подходяща подкрепа на жертвите на трафик на хора  4.Разработване на мерки и програми за интеграция  5.Провеждане на обучения на български език за законно пребиваващи ГТД  6.Мерки за насърчаване на законната миграция в България  7.Повишаване толерантността на българското общество  8.Информиране и консултиране на ГТД за насърчаване на доброволното им връщане | Не са избрани |
| Процедура 4  € 250 000 | СЦ 4 Солидарност | 3 | безвъзмездна финансова помощ  1.Презаселване | ДАБ и общини и райони на общини[[12]](#footnote-13) |
| Общо  €  35,344,981 |  | **25** |  |  |

## Физически напредък

Физическият напредък към момента на съставяне на настоящият доклад е съществен, като се вземе предвид краткото време изминало след реалното одобрение на проектните предложения.

Всички от 5те проекта са в процес на изпълнение.

* По проект „Оперативна подкрепа чрез наемане на допълнителен персонал и текуща поддръжка“ в ДАБ при МС, 90% от планирания персонал е нает.
* По проект „Прилагане на принудителни административни мерки“ до месец февруари 2024 г., са извършени над 200 ефективни връщания от заложените 900 за проекта.
* По останалите 3 проекта, са извършени или в момента текат обществени поръчки.

Фигура 7. Реално изплатени суми по текущи проекти

|  |  |  |  |  |  |
| --- | --- | --- | --- | --- | --- |
| **Проект** | **Начало** | **Бенефициент** | **Обща стойност** | **Реално изплатени суми** | **Продължителност (месеци)** |
| [Осигуряване на средства за оперативни разходи за СДВНЧ](https://2020.eufunds.bg/bg/0/21/Project/BasicData?contractId=x%2FQ6QK%2Bf1Gwjt3WRDNPbSg%3D%3D&isHistoric=False)  *Специфична цел 3* | 04.09.2023 | МВР | € 3,028,573.33  (или € 2,271,430 без нац. Съфинансиране) | € 878,910.03 | 40 |
| [Осигуряване на средства за подобряване на условията за настаняване и сигурността в СДВНЧ](https://2020.eufunds.bg/bg/0/21/Project/BasicData?contractId=78jymjqi2mH6To0RiVH1dg%3D%3D&isHistoric=False)  *Специфична цел 3* | 05.09.2023 | МВР | € 3,000,000  (или € 2,250,000 без нац. Съфинансиране) | € 692,876.84 | 31 |
| [„Прилагане на принудителни административни мерки, наложени на ГТД и осигуряване на превод“](https://2020.eufunds.bg/bg/0/21/Project/BasicData?contractId=K6XEKt%2F0zkgmMVjdygtbAg%3D%3D&isHistoric=False)  *Специфична цел 3* | 02.10.2023 | МВР | € 2,212,572  (или € 1,659,429 без нац. съфинансиране) | € 229,619.48 | 60 |
| [Оперативна подкрепа чрез наемане на допълнителен персонал и текуща поддръжка в ДАБ при МС](https://2020.eufunds.bg/bg/0/21/Project/BasicData?contractId=KqxCv%2FCo4cY5cFW3fsh0dQ%3D%3D&isHistoric=False)  *Специфична цел 1* | 01.09.2023 | ДАБ | €2,480,533 | €589,636 | 30 |
| [Осигуряване на условия за прием и настаняване в центровете на ДАБ при МС](https://2020.eufunds.bg/bg/0/21/Project/BasicData?contractId=Xixe%2FECbGiKO4ov8sAoS3g%3D%3D&isHistoric=False)  *Специфична цел 1* | 01.09.2023 | ДАБ | €9,565,065 | €1,913,013 | 21 |

*Източник: ИСУН*

# Констатации по оценката

## Относимост

**Относимостта** разглежда връзката между нуждите и проблемите в обществото и целите на интервенциите, и засяга аспекти на програмирането и дизайна. Тъй като обстоятелствата и контекстът се променят с времето, нуждите и проблемите, които трите фонда адресират могат да се променят и да възникнат нови.

### До каква степен програмата отговаря на развиващите се нужди?

Като цяло Програмата отговаря в голяма степен както на реалните нуждите на заинтересованите страни, които са били идентифицирани в периода на програмиране (2020-2021), така и към настоящият момент – т.е. края на 2023 г. Проектите финансирани до момента отговарят на идентифицираните нужди в както в програмата, така и в националната стратегия по миграция.Проектите същоосигуряват и продължение на подобни дейности от предходния програмен период.

Продължаващите световни конфликти създават постоянен миграционен натиск към Европа и в частност към България, предвид специфичното географско разположение на страната на външните граници на Европейския съюз. България е една от входните точки на миграционните маршрути на Балканите и Източното Средиземноморие. За страната, продължават и се увеличават основните миграционни потоци от Сирия, Афганистан и Северна Африка, както и се очакват нови потоци, например от ескалиращият конфликт Израел-Газа.[[13]](#footnote-14)

В контекста на бързо променящите се миграционни предизвикателства, характеризиращи се с необходимостта от комплексни мерки, ФУМИ адресира и се адаптира към нуждите в областта на миграцията. Специфичните цели, които са заложени в програмата, предоставят високо ниво на гъвкавост. Същевременно, ФУМИ отговаря на нуждите, които са заложени в Националната Стратегия по Миграция на Република България 2021-2025.[[14]](#footnote-15)

За да управляват ефективно увеличаващите се миграционни потоци, компетентните институциите в страната (ДАБ при МС и дирекция „Миграция“ при МВР) имат силна нужда от оперативна подкрепа. Разработената стратегия за посрещане на тези нужди, има за цел да посрещне най-съществените нужди с пропорционални ресурси. За тази цел, при подготовка на програмата през 2019 година, съгласие с принципа за партньорство, заложен в чл. 8 от Регламента за общоприложимите разпоредби и в изпълнение на Решение № 196 на Министерски съвет, покана за участие в тематичната работна група (ТРГ) се отправи до компетентните структури на национално ниво в областта на миграцията и убежището. ТРГ започват работа пред 2020 година, които се оглавяват от ресорния министър на вътрешните работи, с цел да се разработят програмните документи в зависимост от тематичния обхват. Управляващият орган получи първоначални предложения с идейни проекти с индикативен бюджет.

Прегледът на протоколите от заседанията на ТРГ показват, че заинтересованите страни е трябвало да приоритизират потребностите си, за да се съобразят с наличния ресурс за България по ФУМИ и правилата за допустими проценти за финансиране на дадени тип дейности. Първоначално обобщението на предложенията на ведомствата в сектор вътрешна сигурност е надвишавало почти три пъти индикативния бюджет по програмата. Интервюираните бенефициенти споделиха, че е трябвало да се откажат от дейности, заложени в предложенията им до ДМП. Проектите са изготвени въз основа на анализ на нуждите, включително на статистически данни, очакван миграционен натиск и заетост/ капацитет на домовете за настаняване.

Във връзка със **специфична цел 1: Обща европейска система за убежище**, през 2023 г. в България са подадени общо 22 518 молби за международна закрила, от които 106 са получили бежански статут, 5 682 хуманитарен статут, 2 950 са получили отказ и 16 211 са с прекратено производство. Това представлява 10,3% увеличение спрямо потърсилите закрила през 2022 г. (20 407).[[15]](#footnote-16) Представители на ДАБ споделиха, че миграционния натискът през 2023 г. е бил сериозен (надминаващ нивата от 2014 г.), което сериозно е оказало влияние на капацитетът за настаняване на лица, търсещи закрила. Базисните нужди изискват пподдържането на условията за приемане и настаняване на ГТД търсещи или получили международна закрила, материалната база, както и услуги за подпомагане и улесняване на първоначалната адаптация в Република България. Поради интензивната употреба и увеличения капацитет, материалните условия се влошават бързо и изискват честа поддръжка и обновяване. Оперативните разходи, охраната и осигуряването на храна са основни дейности, чието осигуряване е необходимо за функционирането на центровете на ДАБ. **Проектите финансирани до момента отговарят на тези нужди,** както и осигуряват продължение на подобни дейности от предходния програмен период. По-конкретно, процедура 1 на директно предоставяне на безвъзмездна финансова помощ обхваща специфична цел 1 с бенефициент ДАБ по проекти „*Оперативна подкрепа чрез наемане на допълнителен персонал и текуща поддръжка в ДАБ при МС*“ и „*Осигуряване на условия за прием и настаняване в центровете на ДАБ при МС*“.

Покриването на текущите разходи (храна, вода, ток) ще адресира базисните нужди на агенцията. Наемането на допълнителен персонал се очаква да повиши административния капацитет на агенцията при провеждане на процедурата за международна закрила и приема на ГТД. Предвижда се да бъде осигурена и текуща поддръжка в центровете на ДАБ, чрез която ще бъдат осигурени по-добри условия за настаняване в териториалните поделения на агенцията. Въпреки това, поради ограничения финансов ресурс, някои нужди са останали непокрити. В първоначалните проекто-предложения, ДАБ залага основен ремонт на сградния фонд, който се амортизира, включително на сграда в Харманли с капацитет 700 души. Тази дейност е отпаднала, поради липса на достатъчно средства в програмата.

Във връзка със **специфична цел 2: законна миграция и интеграция**, няма одобрени проекти в тази сфера в периода на оценката, но тече процедура 3, която обхваща СЦ2. В областта интеграция, няма единен идентифициран орган, който да управлява този процес. При програмирането на програмата, заинтересовани организации (напр. МТСП, Министерство на образованието и науката (МОН), ВКБООН, Caritas), които имат натрупан опит заедно проведоха срещи и извършиха съвместна работа, за да определят приоритетите в тази област.

**Програмираните дейности съответстват на нуждите, които са разписани в програмата, както и в националната стратегия по миграция**. Предвидените по специфичната цел дейности в програмата са насочени към посрещане на проблемите и потребностите на ГТД, търсещи или получили международна закрила, както и по отношение на информиране на българското общество, с цел да се обърне внимание на ниското ниво на информираност на приемащото общество относно мигрантите. Основните дейности по този приоритет са свързани с повеждането на обучения за повишаване на знанията по български език, достъпа до образование и квалификация, социални и медицински услуги и други. Специален акцент в националната програма беше поставен върху уязвимите лица, на които се предостави специализирана подкрепа, съобразена с техните специфични потребности.

Във връзка със **специфична цел 3: връщане**, броят на задържаните незаконно пребиваващи граждани на трети държави (ГТД) се увеличава. През 2023 г. общо са задържани 18 554. От тях на вход на държавната граница – 1803, на изход без регистрация – 1990 и установени в незаконен престой във вътрешността на страната – 14 761 лица. Това представлява 10,7% увеличение спрямо задържаните през 2022 г. (16 767).[[16]](#footnote-17) Нуждите изискват увеличаване на капацитетът за настаняване на незаконно пребиваващи чужденци, както и прилагане на ефективни принудителни административни мерки за връщане. През последните години нараства броят на чужденците, които отказват да съдействат при принудителното им връщане, което налага организирането на съпровод от полицейски служители.

В тази връзка, целите на трите проекта изпълнявани от Дирекция Миграция при МВР за прилагане на принудителни административни мерки, както и за Осигуряване на средства за подобряване на условията за настаняване и сигурността и за оперативни разходи в СДВНЧ отговарят на реалните нуждите на заинтересованите страни, както и на идентифицираните нужди в програмата и стратегия по миграция.

Във връзка със **специфична цел 4: солидарност**, по процедурата за презаселване на до 25 лица, ДАБ и общини и райони на общини са директни бенефициенти, съгласно чл. 10 от Закона за административно-териториалното устройство на Република България. Две районни администрации на София – район Витоша и район Кремиковци също са подали проектни предложения на 29.02.2024. Подписан е административен договор № 812108-8/02.02.2024 на стойност 146,685 лв (€75,000)., по който е предявено окончателно искане за плащане. Презаселени са 9 ГТД до 31.12.2023 г.

Процедурата се очаква да допринесе за укрепване на солидарността и справедливо разпределение на отговорностите между държавите членки, по-специално по отношение на онези от тях, които са най-засегнати от предизвикателствата в областта на миграцията и убежището, включително чрез практическо сътрудничество. В рамките на общата цел, изпълнението на предвидената операция ще допринесе по-конкретно за засилване на солидарността и сътрудничеството с трети държави, засегнати от миграционни потоци.

### До каква степен програмата може да се адаптира към променящите се нужди?

Ранният етап на изпълнение на националната програма по ФУМИ затруднява преценката на това в каква степен тя може да се адаптира към променящите се нужди. Към края на 2023 г. не се е налагало нито програмата, нито одобрените проекти по нея да бъдат изменяни съществено или несъществено. В Комитета за наблюдение на програмата не са били дискутирани настъпили контекстуални промени и свързани с тях нови потребности, въпреки че в разглеждания период има събитие, което може да окажат въздействие върху средата - присъединяването на България към Шенгенското пространство по отношение въздушните и морските граници. Голяма част от решенията на Комитета за наблюдение се вземат при писмена процедура (общо 5 писмени процедури за периода), а присъствените заседания през 2023 г. са били две. Провеждане на писмени процедури за неприсъствено вземане на решение на КН от една страна позволява по-голяма гъвкавост при изпълнението на програмата и спазване на сроковете, заложени в годишните работни програми. От друга страна, това ограничава възможностите на членовете на Комитета за наблюдение да повдигат за дискусия въпроси, свързани с променящите се среда, което едно присъствено заседание улеснява.

Що се отнася до промени на ниво програма по ФУМИ, Управляващият орган счита, че са добре запознати с правилата и процедурите за прилагане на несъществени и съществени промени в програмата. Опитът им от предишни програмни периоди сочи, че ако необходимостта от промяна бъде идентифицирана и задействана навреме, няма проблем да бъдат посрещнати променящите се нужди.

## Ефективност

**Анализът на ефективността** разглежда доколко успешни са били действията, финансирани от ЕС при постигането или напредъка в постигането на поставените цели. Оценката ще формира становище относно напредъка , постигнат до момента и ролята на интервенциите за постигане на наблюдаваните промени. Междинната оценка ще анализира и дали целите все още могат да бъдат постигнати навреме или с какво забавяне.

### До каква степен програмата е на път да постигне целите си?

Поради етапа на изпълнение на одобрените по програмата по ФУМИ проекти е все още рано да се прецени в каква степен те са ефективни от гледна точна на постигане на целите и резултатите. Въпреки липса все още на конкретно отчетени стойности по показателите, очакванията на консултираните заинтересовани страни са, че крайните целевите стойности на показателите ще бъдат постигнати.

**СЦ 1 Убежище**

В резултат от изпълнението на предвидените по процедурата операции и финансираните проекти „Оперативна подкрепа чрез наемане на допълнителен персонал и текуща поддръжка в ДАБ при МС“ и „Осигуряване на условия за прием и настаняване в центровете на ДАБ при МС“ ще се осигури постигането на следните резултати: осигурени условия за прием и настаняване съгласно стандартите на ЕС и привеждане на процедурите за международна закрила в съответствие с европейското законодателство. Очакванията са, че всички индикатори ще бъдат изпълнени. Над 90% от планирания персонал за ДАБ е вече назначен, като по-други дейности текът или са приключили обществени поръчки. Дейностите също показват добри резултати, на базата на научени уроци от предходния период. Например, по дейност доставка на готова храна за лицата настанени в териториалните поделения на ДАБ, осигуряването на готова храна ще се извърява по модел „кетъринг“, което се очаква да облекчи трудности с логистиката и същевременно подобри разходите. Във връзка с охранителната дейност, след проверка на ДАНС е предложено да не се ползват външни охранителни фирми поради повишения риск в центровете на ДАБ и тъй като охранителните фирми не са достатъчно квалифицирани в спецификата на охранителна дейност на центровете, а да се ползват служители на МВР, което се очаква да подобри сигурността в центровете. Това би имало отражение върху бюджета (4 пъти повече от планираните разходи).

Според бенефициента, сериозно предизвикателство за постигане на целите е недостига на налични средства и финансирането, което се очаква да бде изчерпано по средата на планирания период. По проекта с покриване на разходите ще се изчерпат много преди края на проекта, като нуждата от средства е в двойно по-голям размер. Тъй като проекта покрива базисни разходи за функциониране на центровете (храна, вода, електричество), планирането на продължително финансирано е жизненоважно за продължението на покриването на базисните нужди на ДАБ центровете.

**СЦ 3 Незаконна миграция и връщане**

В резултат от изпълнението на предвидените по процедурата операции и финансираните проекти „Осигуряване на средства за оперативни разходи за СДВНЧ“, и „Прилагане на принудителни административни мерки, наложени на ГТД и осигуряване на превод“ ще се осигури постигането на следните резултати: обезпечаването нуждите на Специалните домове за временно настаняване на чужденци; подобряване на условията за настаняване на незаконно пребиваващи ГТС и принудително връщане в страна на произход или трета сигурна страна на незаконно пребиваващи чужденци, с наложени принудителни административни мерки. Очакванията са, че всички индикатори ще бъдат изпълнени. Проектите са в абсолютно голяма помощ на Дирекция Миграция поради засиленият миграционнен натиск и нуждата от финансова помощ за оперативни разходи.[[17]](#footnote-18) Бенефициентите отчитат значителни ползи по дейностите по проектите, например възможността да ползват превод от редки езици при подготовка на изпълнение на принудителни мерки за връщане. Сходно на ДАБ, се очаква наличните средтва да не бъдат достатъчни за изпълнение на дейностите през целия период. Според бенефициента, средствата за проекта принудителни мерки ще бъдат изчерпани по средата на проекта (за 2.5 години вместо планираните 5 години) ,а средствата за оперативни разходи на СДВНЧ (електричество, водоснабдяване, храна за настанените) и за допълнителна охрана в двата СДВНЧ ще се изчерпят още в края на 2024 г.

### До каква степен рамката за мониторинг и оценка е подходяща за информиране относно напредъка към постигане на целите на програмата?

Рамката за мониторинг и оценка на програмата по ФУМИ следва правила, включени в Регламент 2021/1060 (Глава 1 и 2 от Дял IV) за общоприложимите разпоредби и Регламент 2021/1147 (Раздел V и приложения V и VIII). На национално равнище правилата за мониторинг и оценка са залегнали в ЗУСЕФСУ, където в Раздел II са включени правилата за плащания, верифициране и отчитане на разходи, и ПМС № 302, където са разписани функциите на Комитета за наблюдение по отношение на мониторинга и оценката. Наред с това, през 2023 г. Комитетът за наблюдение одобрява плана за оценка на програмата по ФУМИ. През този програмен период правилата за мониторинг и оценка на програмата по ФУМИ за първи път са уеднаквени с тези на останалите структурни фондове. В някаква степен това улеснява Управляващият орган и Комитета за наблюдение, тъй като прилагат изцяло приложимото национално законодателство, свързано с управлението на средствата от ЕС и могат да разчитат на натрупания опит на останалите УО по други програми в тази насока.[[18]](#footnote-19)

В рамките на Управляващия орган основните правомощия за мониторинга и оценката по програмата са възложени на отдел "Мониторинг, верификация и плащания" (МВП), който извършва техническа и финансова верификация чрез административни проверки и проверки на място.[[19]](#footnote-20) УО има задача и да записва и съхранява в електронна форма данните за всяка операция, необходими за целите на мониторинга, оценката, финансовото управление, проверките и одитите в съответствие с Приложение ХVІІ на Регламент на Съвета (ЕС) № 2021/1060, и гарантира сигурността, целостта и поверителността на данните и автентификацията на потребителите. УО организира среща с ЕК минимум два пъти в рамките на програмния период за програмата по ФУМИ с цел да бъде разгледано качеството на изпълнение на програмата, като предприема последващи действия по въпросите, повдигнати по време на срещата и в срок от 3 месеца информира ЕК за взетите мерки.[[20]](#footnote-21) До 15 февруари 2023 г. и до 15 февруари на всяка следваща година до 2031 г. включително, УО представя на ЕК годишен доклад за качеството на изпълнението, в съответствие с член 41, параграф 7 от Регламент (ЕС) 2021/1060. Периодът на докладване обхваща последната счетоводна година.

Годишен доклад за качеството на изпълнението се въвежда в електронната система за обмен на данни – SFC 2021. В тази връзка годишните доклади за качеството на изпълнението на програмата по ФУМИ за 2022 г. и 2023 г. са подадени в срок. Пет пъти в годината (31 януари, 30 април, 31 юли, 30 септември и 30 ноември) УО подава на ЕК кумулативни данни за програмата по ФУМИ в съответствие с образеца, съдържащ се в приложение VII Регламент 2021/1060, с изключение на данните за показателите за краен продукт и резултат, които се изпращам два пъти всяка година (31 януари и 31 юли). За целта експертите от отдел МВП проверяват пълнотата и коректността на въведените в ИСУН данни за показателите/индикаторите за качеството на изпълнението, събрани/акумулирани в резултат на отчетения напредък за съответния период по всеки проект, финансиран по програмите. Сверяват се стойностите на индикаторите в ИСУН за всеки отделен проект и се генерира информация на ниво програма. Съотнася се с актуалната финансова информация за изпълнението през съответния период. На база на данните, генерирани в ИСУН, отдел МВП изготвя информацията по образеца, който да бъде изпратен на ЕК.

Самата информационната система за управление и наблюдение (ИСУН) на средствата от ЕФСУ се поддържа от Централното координационно звено и осигурява електронния обмен на информация и документи между него, органите за управление и контрол на средствата от ЕФСУ и кандидатите и бенефициентите на финансова подкрепа.[[21]](#footnote-22) Съгласно чл. 21 на ЗУСЕФСУ Централното координационно звено, органите за управление и контрол на средствата от ЕФСУ, кандидатите и бенефициентите въвеждат, събират и систематизират коректна и достоверна информация относно дейностите по изпълнението, управлението, наблюдението, оценката и контрола на програмите по чл. 3, ал. 2 и проектите съобразно тяхната компетентност в Информационната система за управление и наблюдение на средствата от ЕФСУ (ИСУН) и при спазване на принципите за намаляване на административната тежест, ефективно, ефикасно и икономично управление и контрол на средствата.[[22]](#footnote-23) В рамките на интервюто отдел МВП сподели, че системата ИСУН е изключително интуитивна и лесна за работа, има много добра поддръжка и постоянно се правят нововъведения, която улесняват работата на УО и биват успешно комуникирани.[[23]](#footnote-24) Бенефициентите също считат, че ИСУН улеснява докладването по проектите им, въпреки че поради вътрешните правила за документооборота в институцията им има въведените данни в ИСУН трябва да се дублират и в писмен вид.[[24]](#footnote-25)

Както Управляващият орган, така и бенефициентите считат, че общите индикатори отразяват основните постижения на програмата и са в съответствие с логиката на интервенция на програмата по ФУМИ.[[25]](#footnote-26) Ранният етап на изпълнение на програмата не позволява да се прецени доколко те са лесни за отчитане и в каква степен ще подпомогнат оценката на въздействието на фонда. Към момента бенефициентите не срещат трудности при определянето на целеви стойности по интервенциите си, тъй като имат опит в тази насока от предишни програмни периоди. Бенефициентите са получили и достатъчно насоки от УО относно съдържанието и докладването на индикаторите.

### Как беше осигурено участието на съответните партньори във всички етапи на програмирането, изпълнението, мониторинга и оценката?

Както бе описано в раздели 2.1 и 3.1.1 на етапа на програмирате участието на партньорските страни е осигурено със сформирането на Тематична работна група за разработване на програма по ФУМИ 2021 – 2027 г.

С одобрението на програмата се създава и Комитета за наблюдение.[[26]](#footnote-27) В сравнение с предишния програмен период и благодарение на това, че се прилагат националните разпоредби, приложими за всички програми, съфинансирани от европейските фондове при споделено управление на средствата в Република България, кръгът на членовете на Комитета за наблюдение е разширен.[[27]](#footnote-28) Наред със заинтересованите страни в сектор убежище и миграция, в Комитета за наблюдение са включени представители на социалните и икономически партньори (синдикални организации и организации на работодателите), представители на регионалните и местни власти, организации на хора в неравностойно положение, представители на академичната общност и неправителствени организации. Постановлението № 302 на Министерския съвет определя и правила за провеждане на процедура за определяне на представители на академичната общност за участие в състава на Комитета за наблюдение и за избор на юридически лица с нестопанска цел за общественополезна дейност, като основната цел е да гарантира равен достъп до възможността за участие в Комитета и избор на най-подходящия представител. В чл. 12 на Постановлението подробно са описани всички задължения на Комитета за наблюдение, като те включват както важни дейности, свързани с изпълнението на програмата (методология и критерии за подбор на операции; съгласуване на индикативните годишни работни програми, одобрява плана за извършване на оценка) и мониторинга на програмата (разглежда изпълнението и следи за напредъка при изпълнението на програмата, разглежда информация за заключенията и препоръките от годишните контролни доклади).

В периода до края на 2023 г. Комитетът за наблюдение е провел две заседания и е взел решения чрез пет писмени процедури, като с това е допринесъл значително за процеса на подготовка за стартиране на изпълнението на програмата чрез навременното съгласуване и одобряване на необходимите документи.

Участието на членовете на Комитета за наблюдение и правилата за работата му са

заложени във Вътрешните правила за работа, които са одобрени още на първото заседание на Комитета. Вътрешните правила ясно формулират функциите на Комитета, състава му, отговорностите на председателя и членовете на Комитета и на секретариата, изискванията към заседанията му и правилата за вземане на решение. Включен е и Кодекс на поведение. Интервютата с Управляващия орган и бенефициентите, които са част от Комитета за наблюдение показват, че към момента няма сериозни пропуски при функционирането на Комитетът за наблюдение на ФУМИ. С оглед на гореизброените механизми, междинната оценка не идентифицира пропуски при съблюдаването на принципа на партньорство при програмирането, изпълнението, мониторинга и оценката на програмата по ФУМИ, като партньорите са активно включени още на етап програмиране и ролята им е ясно определена в прилаганото национално законодателство и вътрешни правила.

### До каква степен програмата зачита или насърчава при изпълнението си хоризонталните принципи?

Управляващият орган прилага мерки за гарантиране на спазването на хоризонталните принципи, установени в Регламента за общоприложимите разпоредби, както и в националното законодателство, включително спазването на Хартата на основните права на ЕС при прилагането на програмата - чл. 9(1). Прилагането на принципите на равните възможности, прозрачност и равнопоставеност се проследява от Управляващия орган на всички етапи на подготовка, оценка и изпълнение на избраните за подкрепа операции.

Подготовката и провеждането на процедурите за предоставяне на безвъзмездна финансова помощ по ФУМИ се осъществяват от Управляващия орган в съответствие с критерии и методология за подбор на операции, които са в съответствие с Хартата на основните права на Европейския съюз. В Насоките за кандидатстване са посочени изисквания към кандидатите за безвъзмездна финансова помощ, съгласно които те следва да декларират, че предвидените дейности съответстват и допринасят за реализиране на хоризонталните политики, както и прилагането на Хартата на основни права на ЕС и Конвенцията на ООН за правата на хората с увреждания. На етапа на оценка на проектното предложение това съответствие се проверява от оценителната комисия и се проследява от служители на Управляващия орган на етап изпълнение на проектното предложение.

С подписването на Формуляра за кандидатстване бенефициентите и партньорите се задължават да спазват хоризонталните принципи на чл. 9 от Регламент (ЕС) 2021/1060. При изпълнение на дейностите по проектите следва да се избягва всякаква форма на дискриминация. Всички дейности по проектите следва да са неутрални по отношение на принадлежност на бенефициента към каквато и да е група, по какъвто и да е признак и да не поставят ограничения, основани на пол, раса, народност, етническа принадлежност, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на всякакви други признаци, установени в закон или международен договор, по който България е страна.

Междинната оценка на ФУМИ не идентифицира пропуски или проблеми свързани с прилагането на хоризонталните принципи.

### До каква степен програмата е ефективна в комуникирането и разпространението на своите възможности, както и постижения?

Управляващият орган e разработил комуникационна стратегия с правилно определени целеви групи. Стратегията е одобрена от Комитета за наблюдение с неприсъствено решение, прието чрез писмена процедура през ноември 2023 г.[[28]](#footnote-29) Управляващият орган осигурява широка публичност на партньорите чрез предоставяне на подходяща информация на уебсайта на Министерството на вътрешните работи, както и чрез провеждане на редовни информационни събития, отворени за всички заинтересовани страни.

В началото на новия програмен период, комуникационните дейности включват обявяването на процедури за проектни предложения, информационни дни за бенефициентите и обучения за бенефициентите. Основните комуникационни цели са осигуряване на видимост, прозрачност и публичност на дейностите, достигане до възможно най-широка аудитория, както и повишаване на информираността на настоящите и потенциални заинтересовани страни.

Дейностите по разпространение на информация достигат до целевата аудитория и се осъществяват чрез подходяща комбинация от комуникационни канали, основно публикуване на информацията онлайн, както и организиране на информационни дни. Актуална информация се публикува регулярно на страницата на Управляващия орган[[29]](#footnote-30), на която систематично са публикувани нормативни документи, указания към бенефициентите, информация за информационни дни и друга полезна информация.Единия информационен портал на европейските структурни и инвестиционни фондове[[30]](#footnote-31) също популяризирафинансирането и прозрачност на процесите по ФУМИ. Активно се използва и Фейсбук страницата на програмата.[[31]](#footnote-32)Специално внимание се обръща на визуализациите, кратките видеа и снимките, които допълват текстовото съдържание.

От началото на програмния период са реализирани следните комуникационни дейности:

* 6 събития са организирани присъствено и онлайн (заложени 15 до 2029 г.), от които 2 броя информационни дни по ФУМИ 2021-2027 на 18.05.2023 г. и 27.10.2023 г.
* 2 обучения за бенефициенти по ЗОП с участието на общо 300 души. Обученията обхващат аспекти по ФУМИ, ФВС и ИУГВП.
* 168 души са участвали присъствено и онлайн (заложени 300 до 2029 г.)
* 36 публикации на уебсайта и в социалните мрежи (заложени 490 до 2029 г.)
* 145 последователи във Фейсбук страницата на фонда (заложени 200 до 2029)[[32]](#footnote-33)
* 4,700 брой отделни потребители, които са видяли публикациите на Фейсбук страницата на фонда [[33]](#footnote-34)

По всеки един от проектите, одобрени по програмата за заложени мерки и съответно бюджет за комуникационни дейности. Дейностите включват популяризиране на проектите на уебсайтове и социални медии на бенефициентите, както и изработване и поставяне на устойчиви табели, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX от Регламент (ЕС) 2021/1060. За осигуряване на информация и публичност, в края на изпълнение на дваот проектите ще бъде изготвено и разпространено прессъобщение в национален ежедневник.

В заключение дейностите по комуникация и визуализация по ФУМИ 2021-2027 г. следват разписаните в комуникационната стратегия цели и са в съответствие с изпълнението на програмата на Република България.

## Ефикасност

Ефикасността разглежда връзката между използваните ресурси за интервенцията и генерираните от интервенциите промени. Междинната оценка ще разгледа какъв как избраният подход за изпълнение на интервенциите е оказал влияние върху ефектите.

### До каква степен програмата подкрепя икономически ефективни мерки?

Степента на усвояване на планираните средства към момента e висока и според бенефициентите[[34]](#footnote-35), финансирането по проектите няма да е достатъчно за покриване на базисните нужди. Това представлява сериозен риск за центровете на ДАБ, където нуждата от средства е в двойно по-голям размер от наличните.

От гледна точка на икономически ефективни мерки, поради етапа на изпълнение на одобрените по програмата по ФУМИ интервенции е все още рано да се прецени в каква степен те са ефективни от гледна точна на полза на разходите. Тръжни процедури протичат по проектите съгласно със Закона за обществени поръчки. Бенефициентите споделиха, че честите промени в Закона за обществени поръчки налагат съответни промени и забавяне в организирането и провеждането на тръжните процедури. Също така, големият интерес от фирми за извършване на някои от дейностите по проектите осигурява значителна конкуренция, например дейности като осигуряване на храна в домовете на ДАБ. Наблюдава се обжалване на тръжните процедури от кандидатите, което в дадени случаи може да забави процеса.

Управляващият орган е създал система за строг контрол върху ефективността на разходите реализираните дейности. При самата оценка на проектните предложения част от критериите за качество се отнасят до бюджета и ефективността на разходите:[[35]](#footnote-36)

* Проектното предложение представя най-доброто съотношение между размера на подкрепата, изпълняваните дейности и постигането на поставените цели;
* Спазени са задължителните процентни съотношения между бюджетните раздели, като е спазен изискваният процент на непреки разходи и разходи за управление на проекта;
* Разходите са напълно необходими за изпълнението на проекта;
* Заложените стойности са реалистични и не превишават средните ставки на бенефициента при отчитане на инфлационните процеси и/или са съпоставими с пазарните цени;
* Исканото финансиране (безвъзмездна финансова помощ) e допустимо съгласно правилата на фонда;
* Прогнозните приходи от проекта са посочени и разпределени съгласно изискванията на насоките за кандидатстване.

На етапа на изпълнение на проектите промени на първоначалните стойности на бюджетните редове, водещи до увеличаване или намаляване с повече от 10% на договорените стойности на бюджетните раздели; или създаване на нови бюджетни редове трябва да бъде одобрено от УО и да се сключи допълнително споразумение.[[36]](#footnote-37) УО има правото да откаже изменението, ако то не е достатъчно добре обосновано. Не се допускат изменения на споразуменията за предоставяне на помощ, когато те биха довели до превишаване на средствата по бюджетни раздели, за които има определен размер в нормативен акт, в акт на правото на Европейския съюз или в съответните насоки за кандидатстване; или биха поставили под въпрос постигането на основната цел и планираните резултати на проекта и биха поставили под въпрос решението за отпускане на помощта.

### До каква степен системата за управление и контрол е ефективна?

***Обща рамка за контрол***

Системата за управление и контрол в голяма степен предопределена от европейската и националната правна рамка за управление на европейските фондове. С ПМС № 70 от 14.04.2010 се възлага на заместник министър-председателя функции, имащи отношение към системата за управление и контрол на ФУМИ, ФВС и ИУГВП, като той ръководи цялостната организация, координация и контрол на системата за управление на средствата от Европейските структурни и инвестиционни фондове. Системата за контрол и управление регламентирана в РМС № 712 от 6 октомври 2020 , с което за:

• Управляващ орган за ФУМИ се определя ДМП на МВР

• Одитен орган се определя Изпълнителна агенция „Одит на средствата от Европейския съюз“;

• Функциите на Централно координационно звено по чл. 10 от Закона за управление на средствата от Европейските структурни и инвестиционни фондове се изпълняват от дирекция „Централно координационно звено” към Министерство на финансите

Фигура 12 Структура за управление на програмите по ФВС, ИУГВП и ФУМИ 2021 - 2027 г.

A diagram of a computer

Description automatically generated

Министър на финансите

**Източник: МВР - Системи за управление и контрол**

В процеса на управление и контрол на ФУМИ, ФВС и ИУГВП участват също:

* Комитет за наблюдение на Споразумението за партньорство на Република България;
* Съвет за координация при управлението на средствата от Европейския съюз за координация на мерките за изпълнение на държавната политика за икономическо, социално и териториално развитие на страната, финансирани със средства от ЕСИФ; (СКУСЕС) Този съвет обаче от 2 години не се е събирал[[37]](#footnote-38).
* Централно координационна звено е активно включено във всички етапи на подготовка и програмиране на ФУМИ.
* Одитен орган (ОСЕС): ОСЕС е еднакво отдалечен от всички европейски фондове и разполага с необходимия административен капаците и независимост, за да може реално да упражни независим контрол върху изпълнението на програмата. Към настоящия момент все още не са извършени одити на операциите по ФУМИ поради ранният им етап. Това е положителна промяна след констатацията на ЕСП за допуснати системни грешки в дейността на предходния Одитния орган (Звеното за Вътрешен Одит на МВР), което доведе до налагане на плоска финансова корекция 10% на програмата по ФВС 2014-2020 за финансова година 2021 и 2022.

На програмно ниво контролът се извършва от: (1) Комитет за наблюдение на ФУМИ, (2) Одитния орган (ОСЕС), и (3) Управляващия орган (ДМП).

Дейности на УО се извършват в съответствие със правилата и процедури, предвидени в Регламент (ЕС) 2021/1060 и Финансовия регламент, Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г.

За да се избегне конфликт на интереси в рамките на УО и да има пълно съответствие с принципите на добро финансово управление, УО гарантира разделението на функциите, посредством обособени структурни единици и функционални задължения:

* Програмирането на дейности се извършва от отдел „Програми и проекти“, като има отделни екипи с отделни функционални задължения за подпомагане на програмиране“ и „подбор на проекти и поръчки“.
* Предварителен контрол и нередности“ контролира предоставянето на безвъзмездни финансови средства съгласно процедурата, описана в Приложение № 3 на СУК.
* Верифициране на разходите по възложените проекти се извършва от отдел мониторинг, верификация и плащания, където са дейностите „техническа верификация“ и „финансова верификация и счетоводство“ се извършват от отделни екипи. Верификацията на разходите по техническа помощ включваща административни проверки и проверки на място, се извършва от юридическо или физическо лице, което е функционално независимо от УО.

В допълнение се прилага и принципа на *разделяне на задълженията*, така че един служител да не носи отговорност за повече от една задача - оторизиране, извършване на плащане или счетоводното му отчитане, по сметките на програмите. Тези дейности се извършват задължително под надзора на друг служител на УО.

По отношение на предвидените правила за различните функции на УО, могат да се направят следните наблюдения:

* **Подбор на операциите**: Методологията за подбор на операции е одобрена от Комитета за наблюдение. Включени са достатъчно процедури и гаранции за обективност на процеса.
* **Проверките в процеса на верификация** се основават на оценка на риска и са пропорционални на рисковете, установени предварително и в писмен вид**.** [[38]](#footnote-39)
* **Административните проверки** по отношение на заявленията за плащане включват и последващ контрол на процедурите за определяне на изпълнител, УО може по своя преценка да извършва на извадков принцип проверка на документациите преди обявяване на процедурите за определяне на изпълнител от страна на бенефициентите. В критерии за задължителен предварителен подбор не попадат процедурите по чл. 18, ал. 1, т. 13 от ЗОП (пряко договаряне), а само т. 8, 9, и 10.
* Предвижда се провеждането на регулярни срещи за наблюдение на напредъка по проектите в присъствен или онлайн формат с бенефициентите и представянето на доклади (Приложение № 8, Процедура за мониторинг на проектите). От процедурата не е ясно кога и на какви етапи се правят тези срещи.
* **Процедурите за оценка на риска**, както и откриване на нередности са определени от ЕК.

**Административна тежест**

* През програмен период 2021 – 2027 г. за програмата по ФУМИ за първи път се прилагат приложимите правила за европейските структурни фондове при споделено управление. На национално равнище това означава, че се прилага изцяло нормативната уредба приложима за управление, изпълнение и мониторинг на европейските фондове. Въпреки че тази уредба включва някои нови административни елементи за УО, в по-голяма степен прилагането на общоприложимите разпоредби е довело до улесняване на работата му. В националната нормативната уредба приложима за европейските структурни фондове е разработена на базата на дългогодишния опит на няколко УО в управлението на средства и УО по програмата по ФУМИ може да разчита на техния богат опит. Новост за УО ще е докладването на ЦКЗ за напредъка по програмата, но с оглед на честотата на докладване на този напредък на ЕК, едва ли това национално задължение ще увеличи административната тежест.
* На базата на опита си с кандидатстване по проекти по програмата по ФУМИ бенефициентите считат, че административната тежест е сравнима с този на предходния програмен период и тази по други финансови инструменти.

Един от идентифицираните проблеми, който води до ненужна забава и повторяемост на процедури засяга процесът на одобрение на специфични дейности. Този процес се състои от два етапа – първата е процесът на одобрение от ЕК. Този процес сам по-себе си отнема около половин година от обявяването на поканата от страна на ЕК, докато се разгледа предложението от бенефициентите от УО и до подаването и одобрението от страна на ЕК. Тъй като обаче специфичната дейност става част от Програмата по ФУМИ, тя се третирата от Закона за управление на средствата Европейските фондове при споделено управление (ЗУСЕФСУ) като част от програмата. Тъй като специфичните дейности не се предвиждат в другите структурни фондове, ЗУСЕФСУ, не предвижда и изключение от общите правила за следващия етап на процедурата за предоставяне на безвъзмездна финансова помощ. Вместо бенефициентът да може веднага да използва средствата, се налага УО отново да проведе процедура по предоставяне на безвъзмездна финансова помощ и да приложи множеството различните срокове предвидени в Раздел II на ЗУСЕФСУ. Така вторият етап също отнема допълнително до половин година и на практика се припокрива изцяло в своята същина с вече извършения процес на одобрение на първия етап.

### До каква степен е постижимо допълнително опростяване и как?

Бенефициентите и УО бяха единодушни, че ИСУН съществено улеснява обмена на информация между тях. Това е система, която се използва за пореден програмен период и в голяма степен всякакви проблеми, свързани с функционирането й, са били отстранени.[[39]](#footnote-40) В допълнение, функционалностите на ИСУН постоянно се подобряват, като УО и бенефициентите винаги се информират за тези подобрения. Единственият проблем споменат от бенефициентите им, че информацията, която въвеждат в ИСУН трябва да се дублира и във вътрешния документооборот на тяхната институция.[[40]](#footnote-41) Това в голяма степен е свързано с вътрешните правила на институцията- бенефициент и нямат отношение към изискванията на ниво ЕС.

В обобщение, оценката не отбелязва значително поле за потенциално допълнително опростяване.

## Съгласуваност/съответствие

Оценката на съгласуваността включва преглед и анализ на това доколко различните дейности и приоритети по националните програми са съвместими и работят заедно. Проверката на вътрешната съгласуваност ще включи разглеждане на начина, по който различните компоненти на интервенциите работят заедно за постигане на целите на програмата, включително съгласуваността между мерките и конкретната цел, и между политика и специфични цели.

### До каква степен програмата е съгласувана с инициативите, подкрепяни нейната политическа област, по-специално с подкрепата в рамките на тематични механизъм в различните режими на управление?

Налице са структури, организационни договорености и координационни механизми, които осигуряват координация, взаимно допълване и, когато е уместно, синергии между различните начини на управление на една и съща програма. Управляващият орган поддържа тясна координация между по ФУМИ и управляващия органи на програми, финансирани по другите фондове от Регламент 2021/1060 и Споразумението за партньорство, за да се постигне максимален ефект от помощта в близки и сходни тематични области.

В Комитета за наблюдение са включени представители на съответните заинтересовани страни, работещи в областта на вътрешната сигурност – публични органи, международни и неправителствени организации, академичната общност, организации от икономическия и социалния сектор и регионални партньори, където са въведени механизми за осъществяване на ефективна координация между Управляващите органи на програмите, финансирани от други фондове по Регламента за общоприложимите разпоредби в рамките на Споразумението за партньорство, чрез участие на представители в Комитетите за наблюдение, за да се постигне максимален ефект от помощта в близки и сходни тематични области. С Решение № 275 от 6 април 2023 г. на Министерския съвет за одитен орган по програмата е определена Изпълнителна агенция „Одит на средствата от Европейския съюз“, с което се гарантира въвеждането на унифициран подход при управлението на средствата от ЕС и координацията между отговорните институции на национално ниво.

### До каква степен програмата е съгласувана с други фондове на ЕС (включително други фондове по вътрешни работи), и по-специално с външната дейност на ЕС?

Управляващият орган активно следи за съгласуваност на целите и дейностите на програмата с други форми на подкрепа и за недопускане на припокриване с други програми. Налице са структури, организационни договорености и координационни механизми, които осигуряват координация, допълняемост и взаимодействие с други форми на подкрепа на национално, европейско и международно ниво.

В областта на **международната закрила и убежището**, финансовия ресурспредоставен по линия ФУМИ допълва средствата, осигурени от държавния бюджет на ДАБ.

В областта на **интеграцията и законната миграция**, финансирането е разделено между отделни програми в зависимост от типа мерки (напр.образование, приобщаване и пазар на труда мерки), в това число ФУМИ, националната програма „Човешки ресурси“/ЕСФ+, Европейският фонд за регионално развитие (ЕФРР), Еразъм+. ФУМИ предоставя мерки за първоначална адаптация и ориентиране до момента на включването на кандидатите или лицата получили международна закрила на пазара на труда, както и в системите на образование, здравеопазване и заетост. Националната програма  „Развитие на човешките ресурси“ съ-финансирана от Европейският социален фонд+ (ЕСФ+) допълва ФУМИ за мерките, свързани със средносрочна и дългосрочна интеграция на пазара на труда. Мерките за интеграция, по-специално изграждането, разширяването и достъпът до услуги в образованието, заетостта, жилищата, социалните, здравните и детските грижи се финансират от ЕСФ+ (образование, приобщаване и пазар на труда мерки) и ЕФРР) . По Еразъм+ има потенциал за действия за подобряване на образователната система и адаптирането й към специалните нужди на мигрантите.

В областта на **борбата с незаконната миграция ивръщането***,* прилагането на процедурите за връщане се подпомага по ФУМИ (принудително връщане и подпомогнато доброволно връщане и реинтеграция) и се допълва чрез средства от Европейската агенция за гранична и брегова охрана (Frontex, съвместни операции по връщане) и средства от националния бюджет (по споразумения за реадмисия).

В рамките на Норвежкия финансов механизъм (НФМ) 2014 – 2021 г. се изпълняват проекти за развитие на административния капацитет на държавните институции в областта на убежището и връщането. Осигурено е допълнително финансиране по НФМ за изпълнение на различни мерки в областите на подкрепа по ФУМИ.

В обобщение, междинната оценка на ФУМИ не идентифицира пропуски, проблеми или застъпване на финансирането от ФУМИ с други програми или инициативи на национално или европйески ниво.

## Добавена стойност за ЕС

Добавената стойност за ЕС търси промени, които са в резултат на подпомагането от ЕС, в допълнение към очакваните действия в национален план. Добавената стойност на финансирането от ЕС е анализирана от гледна точно на това дали са финансирани действия, които иначе не биха се осъществили, или не биха се извършили в такъв мащаб или толкова навременно.

### До каква степен програмата генерира добавена стойност за ЕС?

Дейностите финансирани по програма ФУМИ в голяма степен подпомагат развитието на европейските политики в областта на Общата европейска система за убежище, европейските политики за законна миграция и интеграция, единната политика за противодействие на незаконната миграция, както и солидарността между държавите членки. Според бенефициентите помощта, оказана по програмата е голяма, поради ограничения национален ресурс и увеличаващия се миграционен натиск, предвид географското положение на страната. [[41]](#footnote-42) При всички положения осигуряването на средствата по националния бюджет щеше да затрудни бенефициентите и да има икономически последици за тях в други области.[[42]](#footnote-43)

В заключение, програмата се фокусира върху интервенции, които имат висока добавена стойност за ЕС и целевите групи, в които резултатите на ниво ЕС могат да надхвърлят това, което България може да постигне, действайки самостоятелно.

# Заключения и препоръки

## Заключения

**Процедурният, финансов и физически напредък по програма ФУМИ** към момента на съставяне на настоящият доклад **са съществени,** като се вземе предвид краткото време изминало след реалното одобрение на проектните предложения. В периода на оценка са проведени 4 процедури, които обхващат всички специфични цели на програмата, като по първите две от процедурите са избрани 5 проекта за предоставяна на безвъзмездна финансова помощ на бенефициенти Дирекция Миграция при МВР и ДАБ при МС.

В контекста на бързо променящите се миграционни предизвикателства и увеличен миграционен поток, **програмата отговаря в голяма степен както на реалните нуждите на заинтересованите страни**, които са били идентифицирани в периода на програмиране (2020-2022), така и към настоящият момент – т.е. края на 2023 г. Проектите финансирани до момента отговарят на идентифицираните нужди в както в програмата, така и в Националната Стратегия по Миграция на Република България 2021-2025.[[43]](#footnote-44) Проектите същоосигуряват и продължение на подобни дейности от предходния програмен период.Специфичните цели, които са заложени в програмата, предоставят високо ниво на гъвкавост.

Поради етапа на изпълнение на одобрените по програмата по ФУМИ проекти е все още рано да се прецени в каква степен те са ефективни от гледна точна на постигане на целите и резултатите. Въпреки липса все още на конкретно отчетени стойности по показателите, очакванията на консултираните заинтересовани страни са, че **крайните целевите стойности на показателите ще бъдат постигнати**.

**Сериозно предизвикателство за постигане на целите на програмата е недостига на налични средства и финансирането, което се очаква да бъде изчерпано по средата на планирания период.** Степента на усвояване на планираните средства към момента e висока и според бенефициентите, финансирането по проектите няма да е достатъчно за покриване на базисните нужди. По проекта с покриване на разходите на ДАБ ще се изчерпат много преди края на проекта, като нуждата от средства е в двойно по-голям размер. Това представлява сериозен риск за центровете на ДАБ, тъй като проекта покрива базисни разходи за функциониране на центровете (храна, вода, електричество), планирането на продължително финансирано е жизненоважно за продължението на покриването на базисните нужди на ДАБ центровете. Сходно е положението и по проекта проектите на Дирекция Миграция, по-специално за осигуряване на оперативни разходи, за осигуряване на допълнителна охрана за СДВНЧ и за принудителните мерки, при който които също се очаква средствата да бъдат усвоени много преди края на проектите. Средствата за оперативни разходи (храна, вода, електричество) и за допълнителна охрана на СДВНЧ ще бъдат изчерпани до края на 2024 г. Това също представлява сериозен риск за Специалните домове на дирекция „Миграция“, тъй като проектите по ФУМИ покриват основни разходи и планирането на по-устойчиво финансиране е съществено за функционирането им.

**Системата за управление и контрол е детайлно разработена и ефективна.** Както Управляващият орган, така и бенефициентите считат, че общите индикатори отразяват основните постижения на програмата и са в съответствие с логиката на интервенция на програмата по ФУМИ. Бенефициентите са получили и достатъчно насоки от УО относно съдържанието и докладването на индикаторите. Бенефициентите изразиха благодарност към УО за добрата комуникация и гъвкавост.

Програмата ФУМИ е съгласувана с други фондове на ЕС (включително други фондове по вътрешни работи) до голяма степен, като се наблюдават някои синергии с други програми.

Дейностите финансирани по програма ФУМИ в голяма степен подпомагат развитието на европейските политики в областта на Обща европейска система за убежище, европейските политики за законна миграция и интеграция, единната политика за противодействие на незаконната миграция, както и солидарността между държавите членки. Според бенефициентите помощта оказана по програмата е голяма, поради ограничения национален ресурс и увеличаващия се миграционен натиск.

## Препоръки

Разработените препоръки целят да подкрепят следващият етап на изпълнение на програмата ФУМИ. Препоръките са насочени както към Управляващия Орган, Дирекция Международни Проекти на МВР, но също и към бенефициенти / членове на Комитетите за наблюдение, които обсъждат и приемат промени в програмите и в друга релевантна нормативна база.

### Програмиране

Съкращаване на срокове за одобрение на специфични дейности: сроковете за одобрение на специфични дейности понастоящем отнемат повече от година. Те включват повторяемост на процеса на одобряване – като веднъж проектът се одобрява от ЕК, и втори път отново от УО. Тъй като специфичните дейности не се предвиждат в другите структурни фондове, Законът за управление на средствата от Европейските фондове, не предвижда и изключение за от общите правила за одобрение на проекти, вече одобрени в рамките на процеса за одобряване на специфична дейност. ДМП следва да предложи необходимите законодателни промени в Закона за управление на средствата от Европейските фондове, с които да се съкратят сроковете и да се избегне необходимостта от повторно одобрение на проекти на бенефициенти, по вече одобрени от ЕК специфични дейности.

### Хоризонтални мерки

**Развиване на капаците за прилагане на хоризонтални принципи:** въпреки че инструкциите и организацията за комуникиране на хоризонтални принципи (спазване на човешки права, зачитане на интересите на уязвими групи, не дискриминация, декарбонизация), това може да не е достатъчно, за да се изпълнят на практика тези принципи. Отчасти това се дължи и на липсата на установени практики по тази линия и в МВР и други институции бенефициенти. За да се постигнат по-добри резултати, биха могли да включат допълнителни мерки, като: (1) обмяна на опита с институции или управляващи органи на програми, които има по-съществен опит (например програма Образование или Програма „Човешки ресурси“; (2) практически обучения с външни лектори – специалисти; (3) привличане на консултанти които да подпомогнат тези процеси при разработване на дейностите или спецификации по обществени поръчки (напр. за строеж или ремонтни дейности).

### Комуникационна стратегия

**По-целенасочена и мащабна комуникация през социалните медии: Планираните** комуникационни дейностите по одобрените вече операции са малко на брой и не достигат достатъчно до широката общественост. Комуникационни дейности чрез социални медии (Фейсбук) се извършват единствено от ДМП, но метриките, които се използват не позволяват да се разбере в каква степен информацията достига до широката общественост.

Средствата по ФУМИ за съществени и дават възможност за една по-добре обмислена стратегия за комуникация през социалните медии, с която да се достигне широката общественост в България. Имайки предвид обществената и политическа значимост на политиките свързани с миграцията, посланията, които ще достигнат до широката общественост ще имат много позитиви:

* повишено доверие в МВР и ДАБ;
* повишено доверие в ЕС и принципите на солидарност, разбирането че управлението на миграционните потоци е общо усилие и отговорност;
* повишено чувство за сигурност на гражданите, разбирайки за инвестициите които се правят.

Бенефициентите следва да се насърчат вместо в различни видове канцеларски пособия, да инвестират в послания през социалните медии, като:

* Използват правилните форми на комуникация (нарочно разработени видео материали) за ключови операции;
* Разширяват използвания кръг от комуникационни канали (освен Фейсбук, Инстаграм, Youtube, медийни партньорства);
* Насочват посланията към определени аудитории (напр. граждани в области в близост до границата с Турция, или тези, чиито социален профил е „евроскептичен“).

Приложения

1. Аналитична рамка

|  |  |
| --- | --- |
| **ОТНОСИМОСТ** | |
| **Въпрос за оценка** | **Индикативни критерии за преценка** |
| До каква степен програмата отговаря на развиващите се нужди? | * Заинтересованите страни по програмата са правилно определени в съответствие с целите, установени в правното основание. * Анализът на потребностите, довел до определянето на програмата и свързаното с него разпределение на ресурсите, е в съответствие със съответните настоящи и бъдещи потребности на съответните заинтересовани страни. * Разработената стратегия за посрещане на тези нужди, която се изразява в конкретни етапи и цели, има за цел да посрещне най-съществените нужди с пропорционални ресурси. * Списъкът с мерки за изпълнение, включени в правното основание и планирани в рамките на програмата, е подходящ за посрещане на настоящите и бъдещите нужди на целевите групи. * Работната програма е насочена към основните приоритетни нужди и основните целеви групи. |
| * До каква степен програмата може да се адаптира към променящите се нужди? | * Оценката на потребностите се извършва и актуализира редовно или при настъпване на съответни контекстуални промени. * Комитетът за наблюдение в състояние да предоставя своевременно информация за променящите се нужди * Налице е достатъчна степен на гъвкавост при проектирането на интервенциите. * Когато е необходимо, несъществени промени в програмата могат да се прилагат бързо. * Съществуват правила и процедури, които гарантират, че съществените корекции на програмата могат да бъдат извършени своевременно, ако възникнат нови нужди. * Ако след приемането на програмата са настъпили промени в нуждите, интервенциите по програмата са били своевременно адаптирани или пък новите нужди са били надлежно посрещнати чрез други инструменти. * Процедурите за възлагане на обществени поръчки гарантират гъвкавост и обратна връзка отдолу нагоре. |
| **ЕФЕКТИВНОСТ** | |
| * До каква степен програмата е на път да постигне целите си? | * Изпълнението започна с операциите, избрани за подкрепа от програмата, по всички съответни специфични цели и видове интервенции, освен в случаите, когато по план е планирано забавено начало. * Ранният напредък в постигането на етапните и целевите стойности, като се вземе предвид времето за приемане на програмата, е в съответствие с очакванията. * Предизвикателствата, които влияят върху изпълнението и напредъка към целите на фонда, са надлежно идентифицирани и свързани с ефективни стратегии за отстраняване. * Програмата подкрепя видове интервенции и видове действия, за които е известно, че са ефективни според наличните доказателства * Фондът използва наличните добри практики, когато това е уместно и възможно. |
| * До каква степен рамката за мониторинг и оценка е подходяща за информиране относно напредъка към постигане на целите на програмата? | * Въведена е надеждна електронна система за обмен на данни, за записване и съхраняване на данни за мониторинг и оценка. * Данните, записани в системата, са надеждни. * Изискванията за мониторинг са надлежно разбрани от участниците в процеса на предоставяне на данни и при необходимост се организира обучение или информационни сесии. * Отчитането на индикаторите за резултати отразява правилно нивото на изпълнение на място (няма завишаване или занижаване на отчитането). * Общите индикатори отразяват основните постижения на програмата в съответствие с логиката на интервенция на програмата. * Специфичните за програмата индикатори се използват, за да се запълнят всички съществени пропуски в общите индикатори въз основа на логиката на интервенция на програмата. * Цялостният набор от регистрирани данни дава достатъчно доказателства, които да се използват като основа за оценка на въздействието на фондовете, като по този начин се проправя път за последващата оценка. |
| * Как беше осигурено участието на съответните партньори във всички етапи на програмирането, изпълнението, мониторинга и оценката? | * Съществува стратегия за идентифициране, информиране и достигане до най-подходящите партньори, която има за цел да осигури балансираното им представяне в КН. * Съответните партньори са идентифицирани и включени на етапа на програмиране. * Съответните партньори участват в КН в съответствие с ролята си, определена в съответния процедурен правилник. * Въведени са действия, които позволяват участието на партньорите на всички етапи на програмния цикъл. |
| * До каква степен програмата зачита или насърчава при изпълнението си хоризонталните принципи? | * Налице са подходящи организационни и процедурни мерки, за да се гарантира спазването на Хартата на основните права на ЕС при прилагането на програмата - чл. 9(1). * Налице са подходящи организационни и процедурни мерки, които гарантират, че са предприети подходящи стъпки за отчитане и насърчаване на равенството между половете и интегрирането на принципа на равнопоставеност на половете на всички етапи от подготовката, изпълнението, мониторинга, отчитането и оценката на фонда - чл. 9(2) * Налице са подходящи организационни и процедурни мерки, които позволяват предприемането на подходящи стъпки за предотвратяване на дискриминацията на всички основания и на всички етапи от програмния цикъл - чл. 9(3) * Програмата разполага с подходящи механизми, които гарантират, че изпълнението е съобразено с целта за насърчаване на устойчивото развитие, както е посочено в член 11 от ДФЕС, като се вземат предвид целите на ООН за устойчиво развитие, Парижкото споразумение и принципът "да не се причинява значителна вреда" - чл. 9(4) |
| * До каква степен програмата е ефективна в комуникирането и разпространението на своите възможности, както и постижения? | * Налице е комуникационна стратегия с правилно определени целеви групи, както и съответни мерки за мониторинг, включително подходящи и измерими цели за комуникационните дейности. * Дейностите по разпространение на информация достигат до целевата аудитория и се осъществяват чрез подходяща комбинация от комуникационни канали и платформи, включително социални медии, и генерират взаимодействия. * Възможностите за финансиране се рекламират по подходящ начин и достигат до определената целева група от потенциални бенефициенти. |
| **ЕФИКАСНОСТ** | |
| * До каква степен програмата подкрепя икономически ефективни мерки? | * Фондът подкрепя видове интервенции, за които е известно, че са икономически ефективни, въз основа на наличните доказателства. * Първите данни от операциите показват, че разходите за единица продукция са в съответствие със съществуващите референтни стойности и оценки или под тях. * Разликите в разходите за единица продукт между сходни операции в рамките на една и съща програма могат да бъдат обяснени и обосновани * За много специфични, спешни или иновативни действия, съществуват подходящи механизми, които гарантират, че разходната ефективност се разглежда като критерий за избор на бенефициента. |
| * До каква степен системата за управление и контрол е ефективна? | * Системата за управление и контрол, описана в съответствие с правното основание, има за цел да осигури ефективност при подбора на операциите, задачите по управлението, работата на КН, прилагането на мерки и процедури за борба с измамите, изпълнението на счетоводната функция и записването и съхраняването на данните за всяка операция. * Административната тежест е пропорционална за всички изпълнители (управляващи органи, междинни звена) в сравнение с предходния програмен период/ подобни услуги, предлагани на сравними целеви групи без подкрепата на програмата. * Административната тежест е пропорционална за всички бенефициенти в сравнение с предходния програмен период/ подобни услуги, предлагани на сравними целеви групи без подкрепата на програмата. * Административната тежест е пропорционална за всички крайни ползватели, например в сравнение с предходния програмен период/ подобни услуги, предлагани на сравними целеви групи без подкрепата на програмата. * Липса на "позлатяване" на национално ниво (напр. от управляващите органи, междинните звена, националните одитни органи), т.е. изискванията не се тълкуват по-ограничено от правното основание или съответните документи, предоставящи методически съвети на държавите членки, освен ако няма основателна причина. * Липса на "позлатяване" на ниво ЕС, т.е. изискванията не се тълкуват по-ограничително от тези в правното основание и освен ако няма основателна причина. * Използваните опростени варианти на разходите водят до опростяване на място. * При необходимост се използва техническа помощ за укрепване на системата за управление и контрол. |
| * До каква степен е постижимо допълнително опростяване и как? | * Съществуват доказателства за правни изисквания, процедурни правила или практики, които създават непропорционална административна тежест на равнище ЕС или държави-членки, и съществуват конкретни алтернативи. * Има възможност за допълнително използване на опростени варианти на разходите и финансиране, което не е свързано с варианти на разходите. * Налице са доказателства за липса на координация между участниците в изпълнението на фонда, което води например до липса на съгласуваност, увеличаване на административната тежест и т.н. * Съществуват проблеми със системите за електронен обмен на данни, които водят до забавяния и могат и трябва да бъдат решени. |
| **СЪГЛАСУВАНОСТ/СЪОТВЕТСТВИЕ** | |
| * До каква степен програмата е съгласувана с инициативите, подкрепяни нейната политическа област, по-специално с подкрепата в рамките на тематични механизъм в различните режими на управление? | * Налице са структури, организационни договорености или координационни механизми, които осигуряват координация, взаимно допълване и, когато е уместно, синергии между различните начини на управление на една и съща програма. * Механизмите и договореностите за координация се използват редовно и с добър ефект. * Предполагаемото припокриване всъщност е оправдано по обективни причини (напр. една и съща целева група, но различен вид мярка/различна потребност, която се адресира/различна готовност за избрания вид финансова подкрепа) * Програмата е съгласувана с текущите политически програми на равнище ЕС и на национално равнище. * Налице са доказателства за междуведомствено сътрудничество |
| * До каква степен програмата е съгласувана с други фондове на ЕС (включително други фондове по вътрешни работи), и по-специално с външната дейност на ЕС? | * Налице са структури, организационни договорености или координационни механизми, които осигуряват координация, допълняемост и, когато е уместно, синергии между другите фондове на ЕС, по-специално политиката на сближаване и външната дейност на ЕС. * Механизмите и договореностите за координация се използват редовно и с добър ефект. * Предполагаемото припокриване всъщност е оправдано по обективни причини (напр. една и съща целева група, но различен вид мярка/различна потребност, която се адресира/различна готовност за избрания вид финансова подкрепа) * Програмата предлага подкрепа за междусекторни политически програми, като допълва подкрепата, предлагана от други фондове на ЕС. |
| ДОБАВЕНА СТОЙНОСТ ЗА ЕС | |
| * До каква степен програмата генерира добавена стойност за ЕС? | * Фондът се фокусира върху области, интервенции и целеви групи, в които резултатите на ниво ЕС могат да надхвърлят това, което могат да постигнат държавите-членки, действайки самостоятелно. * Съществуват доказателства за ефекти от обхвата, т.е. за допълнителни целеви групи или допълнителни видове интервенции. * Налице са доказателства за ефекта на мащаба, т.е. за по-голям обем на предлаганите услуги/крайни потребители. * Налице са доказателства за функционални ефекти, т.е. за обучение и повишен капацитет за управление на предоставянето на публична подкрепа в рамките на участващите администрации. |

1. Методология

Таблица 3. Проведени дълбочинни интервюта

|  |  |  |  |
| --- | --- | --- | --- |
| Код[[44]](#footnote-45) | Позиция | Структура | Начин / Дата на интервюто |
| 1 | Групово интервю с началник на сектор „Изпълнение на принудителни административни мерки“ и началник на сектор „Финанси“ | Дирекция Миграция | Онлайн / 22.2. 2024 |
| 1 | Групово интервю със Заместник председател на ДАБ; ръководител на проект и координатор на проект | ДАБ | Онлайн / 22.2. 2024 |
| 1 | Управляващ орган ОТДЕЛ "ПРОГРАМИ И ПРОЕКТИ" | ДМП | Онлайн / 19.02. 2024 |
| 2 | Управляващ орган– ОТДЕЛ "МОНИТОРИНГ, ВЕРИФИКАЦИЯ И ПЛАЩАНИЯ" | ДМП | Онлайн / 19.02. 2024 |
| 1 | Централно координационно звено | Министерство на финансите | Онлайн / 27.2.2024 |

1. Постановление на Министерския съвет № 302 от 29.09.2022 г. [↑](#footnote-ref-2)
2. <https://eu-hr.mvr.bg/docs/librariesprovider79/документи/стратегия-по-миграция-2021-25.pdf?sfvrsn=75b3666_2> [↑](#footnote-ref-3)
3. Виж: https://commission.europa.eu/law/law-making-process/planning-and-proposing-law/better-regulation/better-regulation-guidelines-and-toolbox\_en [↑](#footnote-ref-4)
4. Виж: https://iacp-sofia.mvr.bg/press/актуална-информация/актуална-информация/новини/преглед/новини/служители-на-гдгп-са-предотвратили-близо-180-000-опита-на-мигранти-да-влязат-незаконно-в-българия [↑](#footnote-ref-5)
5. Месечна Информация относно миграционната обстановка в Република България за декември 2023 г. достъпна на: [www.mvr.bg/docs/default-source/planiraneotchetnost/справка-декември-2023\_internet.pdf?sfvrsn=432901b2\_2](http://www.mvr.bg/docs/default-source/planiraneotchetnost/справка-декември-2023_internet.pdf?sfvrsn=432901b2_2) [↑](#footnote-ref-6)
6. Виж статистика на Евростат: <https://ec.europa.eu/eurostat/web/products-eurostat-news/w/ddn-20240208-1#:~:text=On%2031%20December%202023%2C%204.31,protection%20status%20in%20the%20EU>. [↑](#footnote-ref-7)
7. МИНИСТЕРСТВО НА ВЪТРЕШНИТЕ РАБОТИ, МЕСЕЧНА ИНФОРМАЦИЯ относно миграционната обстановка в Република България за декември 2023 г., <https://iacp-sofia.mvr.bg> [↑](#footnote-ref-8)
8. МИНИСТЕРСТВО НА ВЪТРЕШНИТЕ РАБОТИ, МЕСЕЧНА ИНФОРМАЦИЯ относно миграционната обстановка в Република България за декември 2023 г., <https://iacp-sofia.mvr.bg> [↑](#footnote-ref-9)
9. МИНИСТЕРСТВО НА ВЪТРЕШНИТЕ РАБОТИ, МЕСЕЧНА ИНФОРМАЦИЯ относно миграционната обстановка в Република България <https://iacp-sofia.mvr.bg> [↑](#footnote-ref-10)
10. Постановление № 142 от 7 юни 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 – 2027 г., налично на https://dv.parliament.bg/DVWeb/showMaterialDV.jsp?idMat=138460 [↑](#footnote-ref-11)
11. Решение № 196 от 11 април 2019 година за одобряване на анализ на социално-икономическото развитие на България 2007-2017 г. за определяне на националните приоритети за периода 2021-2027 г., на списък с целите на политиките, които да бъдат подкрепени през програмен период 2021-2027 г., и на списък с програми и водещи ведомства за разработването им, налично на https://www.eufunds.bg/sites/default/files/uploads/eip/docs/2019-04/%D0%A0%D0%9C%D0%A1%20196%202019.pdf [↑](#footnote-ref-12)
12. съгласно чл. 10 от Закона за административно-териториалното устройство на Република България [↑](#footnote-ref-13)
13. Интервю ДАБ; статистика на МВР <https://iacp-sofia.mvr.bg/> [↑](#footnote-ref-14)
14. [стратегия-по-миграция-2021-25.pdf (mvr.bg)](https://eu-hr.mvr.bg/docs/librariesprovider79/%D0%B4%D0%BE%D0%BA%D1%83%D0%BC%D0%B5%D0%BD%D1%82%D0%B8/%D1%81%D1%82%D1%80%D0%B0%D1%82%D0%B5%D0%B3%D0%B8%D1%8F-%D0%BF%D0%BE-%D0%BC%D0%B8%D0%B3%D1%80%D0%B0%D1%86%D0%B8%D1%8F-2021-25.pdf?sfvrsn=75b3666_2) [↑](#footnote-ref-15)
15. МИНИСТЕРСТВО НА ВЪТРЕШНИТЕ РАБОТИ, МЕСЕЧНА ИНФОРМАЦИЯ относно миграционната обстановка в Република България за декември 2023 г., <https://iacp-sofia.mvr.bg> [↑](#footnote-ref-16)
16. МИНИСТЕРСТВО НА ВЪТРЕШНИТЕ РАБОТИ, МЕСЕЧНА ИНФОРМАЦИЯ относно миграционната обстановка в Република България за декември 2023 г., <https://iacp-sofia.mvr.bg> [↑](#footnote-ref-17)
17. Интервю Дирекция Миграция при МВР [↑](#footnote-ref-18)
18. Интервю ЦКЗ1 [↑](#footnote-ref-19)
19. СУК на ФВС, ФУМИ и ИУГВП 2021 – 2027 г. [↑](#footnote-ref-20)
20. СУК на ФВС, ФУМИ и ИУГВП 2021 – 2027 г. [↑](#footnote-ref-21)
21. Чл 22 ЗУСЕФСУ [↑](#footnote-ref-22)
22. Чл. 21 ЗУСЕФСУ [↑](#footnote-ref-23)
23. Интервю ДМП2 [↑](#footnote-ref-24)
24. Интервю Дирекция Миграция1 [↑](#footnote-ref-25)
25. Интервю ДМП2, Интервю Дирекция Миграция1, Интервю ДАБ1 [↑](#footnote-ref-26)
26. Съгласно разпоредбата на чл. 13, ал. 3 от Постановление на Министерския съвет № 302 от 29.09.2022 г. и със заповед на министъра на вътрешните работи [↑](#footnote-ref-27)
27. Постановление на Министерския съвет № 302 от 29.09.2022 г. [↑](#footnote-ref-28)
28. Протокол от писмена процедура за неприсъствено вземане на решения на Комитета за наблюдение на програмата по фонд „Убежище, миграция и интеграция“ 2021-2027 г., проведена в периода 04.07.2023 г. – 02.08.2023 г. [↑](#footnote-ref-29)
29. www.mvr.bg/dmp [↑](#footnote-ref-30)
30. http://www.eufunds.bg [↑](#footnote-ref-31)
31. Вж : https://www.facebook.com/profile.php?id=100064275591566/ [↑](#footnote-ref-32)
32. Данни от Годишен доклад 2023 за качеството на изпълнението по фонд „Убежище, миграция и интеграция“, посочен в член 35 от Регламент (ЕС) 2021/1147 [↑](#footnote-ref-33)
33. Данни предоставени от ДМП. Дефиниция на “reach: Facebook reach represents the number of unique users who see your post or page. [↑](#footnote-ref-34)
34. Интервю Дирекция Миграция1, Интервю ДАБ1 [↑](#footnote-ref-35)
35. Методология за подбор на операции [↑](#footnote-ref-36)
36. Процедура за мониторинг на проектите, Приложение 8 от Системата за управление и контрол [↑](#footnote-ref-37)
37. Интервю МС. [↑](#footnote-ref-38)
38. По информация от ДМП, вече е разработен и анализ на риска във връзка с изискването за извършване на т. нар. управленска верификация по смисъла на чл. 74 CPR. Този анализ ще бъде включен в следващото изменение на СУК. [↑](#footnote-ref-39)
39. Интервю Дирекция Миграция1 [↑](#footnote-ref-40)
40. Интервю Дирекция Миграция1 [↑](#footnote-ref-41)
41. Интервю Дирекция Миграция1, Интервю ДАБ1 [↑](#footnote-ref-42)
42. Интервю Дирекция Миграция1, Интервю ДАБ1 [↑](#footnote-ref-43)
43. Виж: <https://eu-hr.mvr.bg/docs/librariesprovider79/документи/стратегия-по-миграция-2021-25.pdf?sfvrsn=75b3666_2> [↑](#footnote-ref-44)
44. В доклада интервютата са представени с кодове, които съответстват на структурата, където е проведено интервюто и номерът на интервюто. [↑](#footnote-ref-45)